Ҳуқуқий шартлари | Септолете тотал\nМазкур веб-сайт хусусий ҳисобланади ва тақдим этилди:\nKrka, d.d., Novo mesto ваколатхонаси\nМанзил: 100031, Тошкент, Афросиёб кўчаси, 14, тел/факс +99871 1501044\nВеб-сайтнинг мазкур саҳифалари «Krka» Компанияси, унинг маҳсулоти ва хизматлари тўғрисидаги маълумотларни ўз ичига олади.\n«Krka» веб-сайтининг ҳар қандай саҳифасини очишингиз ва кўришингиз қўйида келтирилган барча чекловлар ва фойдаланиш шартларини қабул қилганлигингиздан далолат беради. Фойдаланиш шартлари билан рози бўлмаган ҳолатингизда, илтимос, сайтдан фойдаланманг. Биз сизга вақти-вақти билан сайтимизга киришни ва амалдаги фойдаланиш Шартлари ва маҳфийлик Сиёсати билан танишиб туришингизни маслаҳат берамиз, чунки мазкур маълумот шартли юридик кучга эга.\n«Krka» Компанияси Krka веб-сайтини Ўзбекистондаги ваколатхонасида назорат қилади, бошқаради ва янгилайди. Krka веб-саҳифаларида жойлаштирилган маълумотлар фақат маълумот олиш мақсадида жойлаштирилган ва юридик мажбуриятли тусдаги муносабатларга киришиши учун ёки шунга ўхшаш муносабатларни ўрнатиш учун (агар бошқаси тўғридан-тўғри кўрсатилмаган бўлса (масалан, расмий таклифлар, реклама материаллари ва ҳ.з.ларни нашр этиш)) асос бўла олмайди.\nKrka веб-саҳифаларида кўрсатилган «Krka» Компанияси, унинг маҳсулотлари, хизматлари ва қимматли қоғозлари тўғрисидаги маълумотларга маҳсулотлар, хизматлар ёки қимматли қоғозларнинг таклифи сифатида қаралмайди. Krka веб-саҳифаларида кўрсатилган маҳсулот ва/ёки фармацевтик субстанциялар тўғрисидаги маълумотлар «Krka» компаниясининг бутун товар ассортименти доирасида фақат умумий характерга эга. Шуни ҳисобга олиш керакки, мазкур маълумотга таклиф сифатида қаралмасин, гарчи бошқаси аниқ кўрсатилмаган бўлса.\nKrka веб-саҳифаларида маҳсулот ва/ёки фармацевтик субстанциянинг кўрсатилиши «Krka» Компанияси мазкур маҳсулотни ва/ёки фармацевтик субстанцияни расман бозорга чиқарган ёки уни веб-саҳифага кирувчини қизиқтирувчи давлат ҳудудида ёки кирувчи веб-саҳифага ўша давлатнинг ҳудудида туриб кирган давлатнинг ҳудудида сотишга чиқарган деб ифодаламайди. Сизни қизиқтираётган маҳсулот ёки фармацевтик субстанцияни «Krka» кўрсатилган давлатда ҳақиқатан таклиф қилиш ёки қилмаслигини «Krka» Компаниясидан, унинг шўъба компаниялари ёки чет элдаги ваколатхоналаридан аниқлаш лозим.\nЖавобгарликдан истисно қилиш битими\nАниқ маълумот билан таъминлаш ва ўзининг саҳифаларидаги маълумотларни янгилаш мақсадида «Krka» Компанияси ўзининг сайтини жуда синчковлик билан ишлаб чиқди ва мазкур сиёсатни давом этишга аҳд қилди. Шунга қарамасдан, маълумотларнинг аниқлиги ёки кенг ёритилганлиги тўғрисида «Krka» компанияси ҳеч қандай жавобгарликка эга эмас. Шунингдек, «Krka» Компанияси мавжуд веб-саҳифаларнинг мазмунига шундай ҳаракатларнинг сабабидан қатъий назар ва олдиндан огоҳлантирмасдан истаган вақтида ва истаган усули билан ўзгартиришлар киритиш ҳуқуқини ўз зиммасида қолдиради. Саҳифадан фойдаланувчилар нашр этилган маълумотлардан ўзларига таваккал тарзда фойдаланадилар. Кириш билан боғлиқ бўлган, мазкур веб-саҳифада берилган маълумотлардан фойдаланиш ёки фойдаланишни билмаслигидан ва/ёки уларнинг ҳар қандай ҳатолари ёки мазмунининг камчиликлари учун етказилиши мумкин бўлган зарардан «Krka» компанияси ва мазкур веб-саҳифаларни ишлаб чиқишда қатнашган ҳар қандай юридик ёки жисмоний шахслар сўзсиз жавобгарликдан озод этиладилар.\n«Krka» компаниясининг веб-саҳифаларида келтирилган маълумотлар ҳеч қандай тарзда Krka маҳсулотлари ёрдамида қандайдир касалликларни даволаш учун профессионал тиббий тавсия ёки йўриқнома деб ҳисобланмайди. Krkaнинг ҳар қандай маҳсулотларидан фойдаланишдан олдин шифокор ёки фармацевт билан маслаҳатлашиш лозим.\nШундай бўлиши мумкинки, Krka веб-саҳифасининг ҳар қандай фойдаланувчиси шахсий маълумотини жойлаб таъсирланиши мумкин. Кўрсатилган шароитга нисбатан «Krka» компанияси ҳеч қандай жавобгарликни ўз зиммасига олмайди. Шуни эътиборга олиш керакки, мазкур маълумот махфий ҳисобланмайди ва муаллифлик ҳуқуқларини ҳимоя қилиш чораси ҳисобланмайди. «Krka» компанияси шунга ўхшаш маълумотлардан эркин фойдаланиш, уни тарқатиш ва ҳар қандай бошқа тарафга чексиз очиб бериш, шунингдек, манбаини кўрсатмасдан фойдаланиш ҳуқуқини ўз зиммасида қолдиради. «Krka» Компанияси ғоялардан, концепциялардан, билимлардан, шунга ўхшаш маълумотларнинг предмети бўлган ёки мазкур маълумотларнинг таркибида мавжуд бўлган тажриба ва усуллардан фойдаланиш ҳуқуқини ўз зиммасида қолдиради. «Krka» компанияси шунга ўхшаш маълумотлардан ўзининг ихтиёрига кўра ва турли мақсадларда фойдаланиши мумкин.\nБошқа веб-сайтларга ҳавола қилиш\nМазкур сайтнинг саҳифалари учинчи шахслардан олинган ва учинчи шахсларнинг сайтларига ҳавола этилган маълумотлардан иборат. Биз муносиб қарор қабул қилган ҳолатларда уларни муносиб тарзда белгилаш ҳуқуқига эгамиз. «Krka» компанияси учинчи тарафлар веб-сайтининг мазмуни тўғрисида хабардор эмас ва шунинг учун у ерда келтирилган маълумотлар учун ҳеч қандай жавобгарликни ўз зиммасига олмайди.\nИнтеллектуал фаолият натижаларига бўлган ҳуқуқлар\nKrka веб-саҳифасида қонунда рухсат этилган тарзда келтирилган барча маълумотлар ва тасвирлар муаллифлик ҳуқуқи ва бошқа интеллектуал мулкдек ҳимоя қилиниши керак. Мазкур веб-сайтнинг саҳифаларида нашр этилган ҳужжатлар фақат нотижорат ва шахсий мақсадларда акс эттирилиши мумкин, муаллифлик ҳуқуқлари ва интеллектуал мулкнинг бошқа ҳуқуқларига таълуқли юқорида айтиб ўтилган билдиришлар эса риоя қилиниши керак. Мазкур веб-сайтнинг саҳифаларидаги маълумотлар «Krka» компаниясининг ёзма руҳсатисиз кўчирилмайди, кўрсатилмайди, юкланмайди, ўзгартиришлар киритилмайди, қайтадан тикланмайди ёки тижорат мақсадида бошқа усуллар билан тарқатилмайди. Кўрсатилган саҳифаларда пайдо бўлаётган савдо ёрлиқлари ва белгилари «Krka» компаниясининг рўйҳатга олинган савдо ёрлиқлари ҳисобланади ёки «Krka» компанияси уларни ишлатиш ҳуқуқига эга ҳисобланади.\nҚўлланиладиган қонунчилик талабларига мос келиш\nШахсий маълумотларни ҳимоя қилиш тўғрисидаги қўлланиладиган қонунчилик талабларига мос равишда «Krka» компанияси веб-сайт фойдаланувчиларидан олинган маълумотлар, ҳамда уларнинг шахсий маълумотларини ҳимоя қилиш мақсадида астойдил иш юритади. Шахсий маълумотларни йиғиш, сақлаш, ишлатиш ва тарқатишга нисбатан янада тўлароқ маълумотлар билан танишишингиз мумкин.\nБизнинг веб-сайтда йиғиш ишлари қандай маълумотлардан бошланади?\nСиз ўзингизнинг шахсий маълумотларингизни киритмасдан бизнинг сайтдан фойдаланишингиз мумкин.\nБизнинг веб-сайтимизда контентни кўриб ёки бизнинг мусобақаларимизда иштирок этиб, бизнинг тарқатиладиган хатларимизга обуна бўлиб, бизга уларни юборган ҳолатингизда шахсий маълумотларни йиғиш амалга оширилади. Шунингдек, сизнинг шахсий маълумотларингизни йиғиш қуйидаги ҳолларда амалга оширилади: ножўя ходисалар тўғрисидаги ҳисобот шаклини тўлдираётганингизда ёки бизга ўзингизнинг шахсий маълумотларингизни жўнатишни қарор қилган шунга ўхшаш ҳолатларда.\nШахсий маълумотлардан ташқари йиғиш cookie файллари ёрдамида ҳам амалга оширилиши мумкин. Улар орқали бизнинг веб-сайтимизга кирилган веб-сайтларни, бизнинг веб-сайтимиз орқали уларга кирилган веб-сайтларни, шунингдек, бизнинг веб-сайтга кирганликнинг давомийлигини шунга ўхшаш маълумотлар ўз ичига олиши мумкин. Биз зудлик билан сизнинг IP-манзилингизнинг оҳирги учта сонини анонимлаштирамиз, шунинг билан кўрсатилган маълумотга асосланиб, унумли равишда сизнинг аниқланишингизни олдини оламиз. Мазкур маълумот сизни аниқлаш мақсадида ишлатилиши мумкин эди, лекин бизнинг компаниямизнинг сиёсати мазкур ҳаракатни назарда тутмайди.\nБизнинг веб-сайтимиз орқали жўнатилаётган маълумотларга нима мақсадда ишлов берилади?\nБизга келаётган маълумотларга ёки cookie файллари ёрдамида йиғиладиган маълумотларга қуйидаги мақсадда ишлов берилади: статистикани юритиш ва демографик кўрсаткични аниқлаш мақсадида; веб-сайтдан фойдаланувчиларни қизиқишларини билиш мақсадида, лекин сизни аниқланишингизни назарда тутмаган усул билан; сервер билан ва сайтни маъмурийлаш билан боғлиқ бўлган муаммоларни аниқлаш мақсадида; сўралган ёки келишилган бошқа мақсадларда, қонунда бошқаси назарда тутилган ҳолатлардан ташқари.\nСизнинг шахсий маълумотларингиз бошқа компанияларга бериладими?\nШахсий маълумотларга фақатгина Krka сайтининг ишига жавоб берувчи компаниягина кириш ҳуқуқига эга. «Krka» компанияси кўрсатилган компания билан шахсий маълумотларни қайта ишлаш тўғрисидаги шартномасини тузган ва биз уни шахсий маълумотларни ҳимоя қилишнинг барча қоидаларига тўғри келишига кафолат берамиз.\nСайт орқали тушадиган шахсий маълумотлар қаерда сақланади?\nШахсий маълумотлар биз ўзимиз бошқарадиган серверларда сақланади. Айрим ҳолатларда ўзлари шахсий маълумотларини бизда сақлайдиган бизнинг ҳамкорларимиз «Krka» компанияси томонидан назарда тутилган ҳимоя даражасига минимал даражада тенг қийматли ҳимоя даражасини таъминлайдилар. Шахсий маълумотлар ҳеч қандай шаклда учинчи шахсларга берилиши мумкин эмас, Krka веб-сайтига жавобгар компаниядан ташқари ёки қонун бўйича талаб этиладиган ҳолатлардан ташқари.\nБизнинг веб-сайтимизнинг айрим саҳифаларидан, амалдаги қонунчиликка мувофиқ, фақатгина тиббий мутахассислар, шифокорлар, фармацевт ва ветеринарлар фойдаланиши мумкин. Шунинг учун биз дори воситалари тўғрисида профессионал маълумот олиш истагини билдирган шифокорлар, фармацевтлар ва ветеринарлар тўғрисида алоқа ва шахсий маълумотларни йиғишимиз керак. Мазкур ҳолатда шахсий маълумотлар бизнинг веб-сайтимизнинг контенти дори воситалари тўғрисидаги қонун талабларига мос келишини кафолати ҳисобланади. Кўрсатилган маълумотларнинг аниқлиги шахсий маълумотлар субъектининг махсус жавобгарлиги ҳисобланади. Алоқа маълумотлари керак бўлган ҳолатларда маълумотлар субъекти билан боғланиш учун ишлатилади. Биз шахсий ва алоқа маълумотларидан бошқа мақсадда фойдаланмаймиз ва уларни учинчи шахсларга бермаймиз.\n«Krka» компаниясининг сайти, қоидага биноан, катталар томонидан фойдаланишга мўлжалланган. «Krka» компанияси маълум вақтда болалар учун маълумотни тайёрлаб ўзининг маҳсулоти ва хизматини таклиф этса, бу нарса амалдаги қонун талабларига мос равишда ва ота-оналар ва ота-оналик ҳуқуқига эга бўлганларнинг розилиги билан амалга оширилади.\nСookie файллари- бу кичик ҳажмдаги файл, у веб-сайтга биринчи марта кирганингизда сизнинг компьютерингизда сақланиб қолинади. Сookie файлларини чиқарувчи веб-сайт сайтга иккинчи бор киришингизда уларни таниб олади. Мазкур технология сайт ишини яхшилаш ва фойдаланувчининг тажрибасини оширишга мақсадланган.\nБиз томонимиздан ишлатиладиган айрим cookie файллари сессия учун cookie файллари ҳисобланади (уларнинг амал қилиш муддати браузерни ёпилиши билан тугайди), айримлари – доимий cookie файллари (сиз бизнинг веб-сайтимиздан чиқиб кетганингиздан сўнг сизнинг қурилмангизда маълум вақт мобайнида сақланиб қолинади). Сессия учун cookie файллари веб-сайтга кирувчиларнинг сонини ҳисоблаш мақсадида ишлатилади, доимий cookie файллари эса кейинчалик сайтга кириш учун алоқа маълумотларини сақлаш учун ишлатилади (улар сизнинг кириш маълумотларингизни эслаб қолади).\nШунингдек, биз бошқа веб-сайтларда тузилган бошқа cookie файлларидан ҳам фойдаланилади: масалан cookie YouTube файллари (улар бизнинг сайтда маълум видеоконтентни кўрсатиш имконини беради), DoubleClick Floodlight ва Facebook пикселларини реклама cookie файллари (кейинчалик мақсадли рекламалрни сизга кўрсатиши мумкин) ва cookie Google Analytics файллари — бизнинг сайтимиз бўйлаб ҳаракатланиш усулини аниқлаш, сизни қизиқтираётган контентни аниқлаш ва сайтда бўлишнинг давомийлигини аниқлаш учун ишлатилади. Бунинг асосида сайтнинг маълумотларини таҳрирлаш мумкин ва уни истеъмолчилар талабларига кўра мослаштириш мумкин.\nБиз фақатгина статистика юритиш ва демографик кўрсаткични аниқлаш, веб-сайт фойлананувчиларини қизиқишлари ҳақидаги маълумотларни юритиш (фақатгина сизни аниқлашни назарда тутмаган йўл билан), сервер ва сайтни маъмурийлаш билан боғлиқ бўлган муаммоларни аниқлаш, шунингдек, бизнинг маҳсулотимиз тўғрисида маълумот бериш мақсадида cookie файллари орқали йиғилган маълумотларни қайта ишлаймиз.\nКўпчилик браузерлар cookie файлларига автоматик тарзда киришга рухсат беришади. Сиз мазкур файллардан фойдаланишдан истаган пайтингизда воз кечишингиз мумкин. Агар сиз қурилмангиздаги cookie файлларидан фойдаланишдан воз кечмоқчи бўлсангиз, сиз браузерингиз созловига ўзгартиришлар киритишингиз мумкин. Сookie файлларидан фойдаланишдан қандай қилиб воз кечиш тўғрисидаги қўшимча маълумот www.aboutcookies.org сайтида келтирилган. Google Analytics тўғрисидаги қўшимча маълумот https://tools.google.com/dlpage/gaoptout сайтида келтирилган.\nСиз ўзингизнинг ишлов берилаётган шаҳсий маълумотларингизга киришга ёки уларни тўғрилашга ёки ўчиришга сўров беришингиз мумкин, шунингдек уларни қайта ишлаш жараёнини чеклаб қўйишингиз мумкин.\nШунингдек, сиз реклама контентли маълумотларни тарқатишдан, электрон хатнинг пастки қисмида “Воз кечиш” тугмасини босиб, воз кечишингиз мумкин.\n«Krka» компаниясининг сайтида нашр қилинган Махфийлик сиёсатидаги ўзгаришлар\n«Krka» компанияси ўзининг веб-сайтида нашр қилинган Махфийлик сиёсати низомига ўзгартиришлар киритиш ҳуқуқини ўз зиммасида қолдиради. Биз сизга сайтни мунтазам равишда кўриб чиқишингизни тавсия қиламиз. Махфийлик сиёсатига қандайдир ўзгартиришлар киритилган тақдирда бизнинг сайтимизда керакли билдиришлар кўрсатиб борилади.\nСизнинг маълумотларингизни турли уринишлардан: уларни йўқолишидан, йўқ қилинишидан ёки бошқа шахсларни уларга киришидан ҳимоя қилиш мақсадида, «Krka» компанияси хавфсизликнинг техник ва ташкилий чораларини ишга солади. Биз хавфсизликни таъминлаш муҳимлигини тушунамиз – шахсий маълумотларни сақлаш тизимини ҳисобга олиб, у бизнинг барча тизимларимизга ва иш жараёнимизга узлуксиз ҳолатда киритилган. Рўйҳатга олиш тизимлари билан бўлган ишимиз шахсий маълумотларни сақлаш ва қайта ишлашни максимал даражада мумкин бўлган ҳимоясини (шифрлаш, маълумотларга кириш сиёсати, киришни рўйхатга олиш ва ҳ.к.) таъминловчи янги технологик қарорларни ва ёндашишларни қўллашни назарда тутади. Бизнинг инфратузилмамиз маълумотларни ҳар қандай таҳдидлардан, шу қаторда вируслар ва зарар етказувчи дастурларнинг бошқа турларидан ҳимоялашни таъминлайди. Биз хизматларимиз ҳимоясининг энг яхши даражасини ва хавфсизликнинг энг юқори даражасини таъминлашга ёрдам берадиган, таҳдидларни аниқлайдиган тизим ва муолажаларни ишга киритамиз.\nАгар сизда муаммо пайдо бўлса ёки савол беришни истасангиз ушбу манзилга мурожаат қилинг info@krka.biz.\nДоим ривожланаётган Интернет тармоғи маълум вақтда компаниямизнинг Махфийлик тўғрисидаги низомига ўзгартиришлар киритишни талаб қилади. Биз керак бўлган пайтда ўзгартиришлар киритиш ҳуқуқини ўз зиммамизда қолдирамиз.\nОхирги янгилаш: декабрь 2020 йил


Баланд тоғдаги кўл бўйида жойлашган уй сайёҳлик базасига қарашли эди. Ана шу уй яқинидан Алекс Торпнинг мурдаси топилди. Тергов ҳаракатлари охири берк кўчага кириб қолгач, тажрибали изқувар инспектор Шмидтни ёрдамга чақиришди. Воқеа жойини кўздан кечириш чоғида ягона гувоҳ Петерсон шундай ҳикоя қила бошлади:\n– Бу воқеа бундан ўн кун бурун содир бўлди. Мен ухлашдан олдин кўл бўйини айланиб юрган эдим. Шу пайт бутазорлар орасидан эгнига жинси шим, чарм камзул кийган, ўрта ёшлардаги чорпахил киши отилиб чиқди. У мана шу сўқмоқ бўйлаб югуриб кетди. Нотаниш кишининг хатти-ҳаракатидан шубҳаланиб, бутазорни кўздан кечираётганимда мурдага дуч келдим. Шу заҳотиёқ хонамга қайтиб, полицияга қўнғироқ қилдим.\n– Воқеа жойида кўрганларингиз аниқ эсингизда қолдими? – ўсмоқчилаб сўради инспектор.\n– Бўлмасам-чи! Ўшанда ҳам тўлин ой худди бугунгидек равшан нур таратиб турарди. Атроф сутдай ойдин эди.\n– Марҳум билан ҳаётлигида мулоқотда бўлганмидингиз?\n– Ўша куни у билан қиморхонада қимор ўйнадик. Роса омади чопди. Атрофдагиларга кўп пул ютиб олгани билан мақтанди. Негадир ҳеч кимга ишонмаслигини, ҳамма пулини ёнида олиб юришини ҳам айтди.\n– Етарли! – дея унинг гапини бўлиб қўйди инспектор. – Гапингизни давом эттирмасангиз ҳам бўлади. Сиз қотилликда гумон қилиниб қўлга олиндингиз.\nСавол: нега инспектор Шмидт айнан Петерсондан гумон қилди?\nДетектив бошқотирмага тўғри жавоб топганларнинг исми-шарифини кейинроқ эълон қиламиз.


Daily Archive: Mart 14, 2019\nСирдарё вилояти Экология ва атроф-муҳитни муҳофаза қилиш бошқармаси томонидан Сирдарё вилояти “Сувоқава” ДУК Гулистон шаҳар филиалига қарашли оқава сувларни тозалаш иншоотида мониторинг ишлари олиб борилди. Ушбу иншоот 1985 йилда қурилган бўлиб,...\nБугун “Алпомиш” спорт мажмуасида ҳукуматга қарашли бўлмаган “Соғлом авлод учун” халқаро хайрия фонди вилоят филиали томонидан анаъанавий “Соғлом авлод учун” кубоги спорт фестивали бўлиб ўтди. “Нафосат олами” шиори остида ўтказилган мазкур...\nАгар миллат тарихи ва маданиятига оид бўлса, Гуржистонда отнинг тақасини ҳам бахмалга ўраб, сақлаб қўйишаркан. Бу далил миллатнинг кучлилигидан дарак беради, албатта. Президентимиз Шавкат Мирзиёев миллатимиз тарихига оид барча осори атиқаларни...


«Ўзбекистон ҳаво йўллари» туристик йўналишларни кенгайтирмоқда\n20:33 / 03.05.2017\n«Ўзбекистон ҳаво йўллари» МАК Ўзбекистон туристик салоҳиятини ошириш мақсадида Тошкент-Париж-Урганч-Тошкент ва Тошкент-Милан-Урганч-Тошкент йўналиши бўйича мунтазам рейсларни амалга оширмоқда.\nҲар ҳафта тахминан 400 нафар сайёҳ Хоразм вилоятига ташриф буюрмоқда. Улар ушбу ўлканинг ўта ноёб тарихи, обидаларини томоша қилиш ва ўзбек миллий ошхонасидаги ажойиб таомларни татиб кўриш имконига эгалар. Хорижий меҳмонлар учун ахборот офислари ва валюта айирбошлаш пунктлари ташкил этилган.\nШуни таъкидлаб ўтиш жоизки, ушбу дастур Ўзбекистон шаҳарларига бўлган туристик талабнинг ортган мавсумида, шунингдек хорижий туристлар учун парвоз вақтида максимал қулайлик яратиш мақсадида амалга оширилмоқда.\nтуризм Ўзбекистон ҳаво йўллари


Қулупнай қон таркибини тозалайди! » Ўзбекистон янгиликлари – Zamin.uz\nҚулупнай қон таркибини тозалайди!\nҚулупнай резавор мева бўлиб, иштаҳани очади, ошқозон-ичак фаолиятини яхшилаб, таом ҳазмини енгиллаштиради. Шунингдек, у табиий пешоб ҳайдовчи восита сифатида организмдаги туз миқдорини меъёрлаштиради.\nҚулупнай таркибидаги антиоксидант ва флавоноид дармондорилари қон таркибини токсин — заҳарли моддалардан тозалайди. Қулупнай юрак-қон томирларидаги яллиғланишнинг олдини олади ва даволайди. Бунинг учун ҳар мавсумда кунига икки маҳал 1 стакандан қулупнай шарбати ичиш лозим.\nМавсум давомида кундалик таомномангиздаги қулупнай миқдорини оширсангиз, хотирангиз билан боғлиқ муаммодан қутуласиз. Чунки қулупнай таркибидаги «Fisetin» табиий экстракти миядаги нейронларнинг маълумот алмашиш фаолиятини яхшилаб, хотирани мустаҳкамлайди.\nЗамонавий тиббиётда аниқланишича, ҳар мавсумда кунига 15-20 донадан қулупнай ейиш кексаликда хотира сусайиши хасталигига чалинишдан ҳимоя қилади.\nТАНАНИНГ ЁШ КЎРИНИШИНИ ТАЪМИНЛАЙДИ\nҚулупнай таркибида танадаги модда алмашинуви жараёнини фаоллаштирадиган углеводлар миқдори юқори бўлиб, бу организмдаги ҳужайраларнинг тезроқ янгиланиши, янги ҳужайраларнинг пайдо бўлишига шароит яратади. Бунинг учун яхши пишган қулупнайни эзиб, юзингизга суртинг ва маълум вақтдан сўнг (3-5 дақиқа) илиқ сувда чайинг. Шунингдек, терининг «душмани» ҳисобланган токсинларнинг энг ашаддий ғаними ҳам қулупнайдир. Шу сабабли бу мевадан тез-тез еб туриш тананинг кексайиш жараёнини, ажин тушишини секинлаштиради. Қулупнай терини тиниқлаштиради, таранглаштиради. Бундан ташқари, қулупнай салицил кислотасининг табиий манбаи бўлиб, чеҳрани ҳуснбузарлардан халос қилади. Шунинг учун бу мевадан уй шароитида юз учун ниқоб тайёрлаш ҳам мумкин.\n1 стакан қулупнай таркибида инсон кунлик истеъмол қилиши лозим бўлган С витамини мавжуд.\nИЧ ҚОТИШИНИ ДАВОЛАЙДИ\nИч қотиши танадаги ичаклар фаолияти билан боғлиқ. Қулулпнай эса ичаклар фаолиятини яхшиловчи зарур пай толаларини ривожлантирадиган моддаларга бой. Шунингдек, қулупнай таркибидаги бириктирувчи тўқима оқсиллари қондаги қанд миқдорини ҳам назорат қилади ва диабетнинг олдини олади. Қондаги глюкоза миқдори 40 фоизгача бўлган қандли диабет билан хасталанган инсонлар айни мавсумда қулупнайни хоҳлаганча истеъмол қилиши мумкин.\nҚулупнай қонни суюлтиради. Агар қонингиз қуюқлашган бўлса, энг аввало, нордон қулупнай енг. Иккинчидан, қулупнайни шакарга ботириб эмас, сут ёки сут маҳсулотлари — сметана, қаймоқ билан истеъмол қилинг.\nҚулупнай таркибида клетчатка ва пектин моддалари юқори даражада, органик шовул кислотаси эса етарли миқдорда сақланади. Тиббиётда аниқланишича, бу моддалар танани энергия билан таъминлаш хусусиятига эга. Шунинг учун қулупнайнинг айни баҳор фаслида пишиши организмнинг қувватланишига ёрдам беради.\nБАКТЕРИЯЛАРГА ҚАРШИ КУРАШАДИ\nҚулупнайдаги полисахаридлар органик кислоталар билан ичак микрофлорасини нормаллаштиришга, дисбактериознинг олдини олишга ва организмдан токсин ҳамда оғир металларни ҳайдашга ёрдамлашади. Бунинг учун қулупнай шарбатини тез-тез ичиб туринг.\nВИТАМИН ТАНҚИСЛИГИДАН ХАЛОС ЭТАДИ\nҚулупнайни мунтазам истеъмол қилиш мавсумий витамин танқислигининг олдини олади ҳамда организмни С, Е ва В гуруҳи витаминлари билан тўйинтиради. Бундан ташқари, қулупнай таркибида юқори миқдордаги моддалар — марганец, калий, кальций, мис, кобальт, молибден мавжуд. Шунингдек, унда фолий, лимон, олма ва салицил кислоталари, юрак сиқилишининг олдини олувчи В витамини, қувват бағишловчи К витамини ҳамда камқонликда фойда берувчи темир моддаси бор.\nЭслатма: ошқозон яраси ва гастритдан азият чекаётган инсонлар қулупнай истеъмол қилмагани маъқул. Сабаби, меванинг уруғи ошқозоннинг шиллиқ пардасига салбий таъсир кўрсатади. Бўғимлари оғрийдиганлар ва аллергияси бор кишиларга қулупнай тавсия этилмайди.\nЯнгиликлар » Ҳаёт тарзи » Қулупнай қон таркибини тозалайди!\n14:57 Қулупнайни танлаш, сақлаш ва тозалаш ҳақида билмаганларимиз\n11:42 Қулупнайни мавсумда қанча истеъмол қилган маъқул?\n14:12 Тишларни уй шароитида оқартиришнинг 4 та усули


Кун ҳадиси: Аллоҳ покдир ва у пок нарсаларни севади\nЖамият 18:08 / 15.05.2019 9735\n“Кун ҳадиси” дастурининг бугунги сонида тақдим этиладиган ҳадис мазмуни “Ҳалол луқма”, деб номланади. Бу мавзу ҳақидаги ҳадисни Ўзбекистон мусулмонлари идораси фатво бўлими мудири Ҳомиджон Ишматбеков шарҳлаб берди.\nАбу Ҳурайра (р.а) ривоят қиладилар:\n“Расулуллоҳ салоллоҳу алайҳи васаллам айтдилар: “Албатта, Аллоҳ таоло пок зотдир. Ва у фақатгина пок нарсани қабул қилади. Аллоҳ таоло мўминларга пайғамбарларга буюрган нарсани буюрди. Аллоҳ таоло Қуръони каримда баён қилган: “Эй пайғамбарлар, покиза, ҳалол нарсаларни енглар ва солиҳ амалларни қилинглар”. Ва яна Аллоҳ таоло Қуръони каримда айтганки: “Эй иймон келтирган бандаларим, мен сизларга ризқ қилиб берган нарсалардан покиза ва ҳалолларини енглар”.\nПайғамбаримиз алайҳиссалоту васаллам мана шулардан кейин давом этиб, бир одамнинг мисолини келтирдилар. “Бу одам машаққатли узоқ сафарга чиқиб, яъни ҳажга бориб, чанг ва ғуборга ботиб, соч-соқоллари тўзғиган ҳолатда икки қўлини осмонга кўтариб, “Эй Роббим” деб дуо қилади. Бу одам, аслида, егани-емиши ҳаром, киядиган кийимлари ҳаромдан, ичадиган ичимликлари ҳаромдан, умуман, бунинг озуқаси ҳаромдан бўлган эди. шундай экан, унинг дуоси қаердан ҳам мустажоб бўлсин”, - дедилар Пайғамбаримиз алайҳиссалоту васаллам”.\nМана бу ҳадиси шарифда Аллоҳ таолонинг пок зот эканлиги, у фақатгина покиза нарсаларни қабул қилиши, яъни амалларнинг ҳам, эҳсоннинг ҳам покизасини қабул қилиши баён этилмоқда. Ҳаромдан топилган молни Аллоҳ йўлида эҳсон қилса ҳам у қабул қилинмайди. Айниқса, инсон ўзи ейдиган нарсасини ҳам ҳалолига эътибор бериши лозим эканлиги маълум бўлмоқда.\nАллоҳ таоло ризқни ҳалолини енглар деяпти. Яъни, инсон ихтиёрий равишда ризқини ҳаром қилиб қўйиши мумкин экан. Қўлига кирадиган молини ҳалол бўлмаган йўллар билан топилса, ўша мол бунга ҳаром бўлар экан. Ҳалолликка эътибор бериш нақадар муҳим? Мўмин-мусулмоннинг дуоси ижобат бўлиши, ибодати қабул бўлиши ейиши, ичиши, кийими, юриш-туришининг поклиги, ҳалоллигида.\n11:00 / 22.05.2020 65422


Surah Jumuaa Translation in Uzbek » Quran Online\nОсмонлару ердаги барча нарсалар Хожа, Бенуқсон, Азиз, Ҳаким Аллоҳга тасбиҳ айтадир.\nУ зот саводсизлар ичидан, гарчи улар бундан аввал очиқ залолатда бўлсалар ҳам, уларга оятларини ўқиб берадиган ва уларни поклайдиган ҳамда китобни ва ҳикматни ўргатадиган Пайғамбарни юборди. (Ўша давр араблари уммий қавм дейилган, чунки уларнинг ичларида ўқиш-ёзишни биладиганлари жуда оз бўлган. Пайғамбаримиз Муҳаммад алайҳиссалом ўқиш-ёзишни мутлақо ўрганмаганлар.)\nВа ҳозирча уларга қўшилмаган бошқаларга ҳам. Ва У зот ғолиб ва ҳикмат эгасидир. (Бу ояти карима ҳам Қуръоннинг улкан мўъжиларидан биридир. Бу ғойибнинг хабаридир. Араблардан бошқа халқларнинг исломга киришини ўша пайтда Аллоҳдан ўзга ҳеч ким билмасди.)\nБу Аллоҳнинг фазлидир (ва уни) хоҳлаган кишисига берадир. Аллоҳ улуғ фазл эгасидир.\nУстларига Таврот юклатилган, сўнгра уни кўтармаганлар мисоли устига китоб юкланган эшакка ўхшарлар. Аллоҳнинг оятларини ёлғонга чиқарган қавмнинг мисоли қандоқ ҳам ёмон. Аллоҳ золим қавмларни ҳидоят қилмас. («Устларига Таврот юклатилган»лар - яҳудийлар. Аллоҳ таоло уларни устига китоб ортилган эшакка ўхшатмоқда. Худди эшак устидаги китобни кўтариб чарчаса чарчайди, аммо асло бу китобдаги илм ва таълимотлардан фойдаланмайди.)\nСен: «Эй яҳудийлар, албатта сиз, бошқалардан фарқли ўлароқ, Аллоҳнинг авлиёларимиз, деб даъво қиладиган бўлсангиз, бас, ўлимни орзу қилинг, агар ростгўй бўлсангиз», деб айт.\nУлар қўллари қилган(гуноҳ)лари туфайли ҳеч қачон, у(ўлим)ни орзу қилмаслар. Аллоҳ золимларни билувчидир. (Яҳудийларнинг ўлимни сира орзу қилмасликларига сабаб - гуноҳларининг кўплиги. Улар биладиларки, ўлимдан кейин савол-жавоб бўлади, гуноҳларга яраша азоб белгиланади. Бу эса улар учун ниҳоятда даҳшатли.)\nСен: «Албатта, сиз ундан қочаётган ўлим, таъкид шулки, сизга барибир йўлиқувчидир. Сўнгра махфий ва ошкор нарсаларни Билувчининг ҳузурига қайтарилурсизлар. Бас, У сизга нима қилиб юрганингизнинг хабарини берадир.\nБас, намоз тугагандан сўнг ер юзи бўйлаб тарқалинг ва Аллоҳнинг фазлидан талаб қилинг ва Аллоҳни кўп эсланг, шоядки ютуққа эришсангиз.\nВа улар тижорат ёки ўйин-кулгу кўрганларида, унга томон ёпирилдилар ва сени тик ҳолда тарк этдилар. Сен: «Аллоҳнинг ҳузуридаги нарса ўйин-кулгудан ва тижоратдан яхшидир. Ва Аллоҳ энг яхши ризқ берувчидир», деб айт. (Дунё ташвиши деб ибодатни тарк этиш яхши эмас. Чунки ризқ берувчи Аллоҳнинг Ўзи. Аввал Унинг ибодати адо бўлса, ризқ топишда кейинЎўзи ёрдам беради.)


Ўзбекистон авиация тармоғини ривожлантириш доирасида 2021 йилнинг августидан бошлаб Uzbekistan Airways авиакомпанияси гибрид асосидаги парвозларни амалга оширишга киришди.\nАвиакомпаниянинг ҳаво кемалари паркида 174 йўловчи ўриндиқларига мўлжалланган тўлиқ иқтисодий (эконом) класс тартибида қайта конвертацияланган Airbus A320 ҳаво кемалари фойдаланишга топширилди. Бу тарифларни классик ҳаво ташиш йўналишларига нисбатан ўртача 20 фоиз камайтириш имконини тақдим этган.\nКлассик лоукост-ташувчиларидан фарқли ўлароқ – уларнинг аксарияти овқат билан таъминламайди ва бепул багаж ташиш имконияти мавжуд эмас.\nUzbekistan Airways Express (UAE) «тўлиқ-эконом» авиаташувларининг классик Uzbekistan Airways (UA) қатновларидан асосий фарқлари:\nйўловчилар сони – 174 (UAE), оддий парвозларда йўловчилар кўпроқ;\nбизнес-класснинг мавжуд эмаслиги (UAE), оддий парвозларда эса бизнес-класс мавжуд;\n1 багаж жой миқдори – 23 кг ва 5 кг қўл юки (UAE), Uzbekistan Airways мунтазам қатновларида – 32 кг ва 8 кг қўл юки;\nавиақатновлар фақатгина А320 ҳаво кемасида амалга оширилади (UAE) ва оддий қатновларда авиакомпания паркидаги барча ҳаво кемаларини кўриш мумкин;\nUzbekistan Airways Express икки соатдан узоқроқ бўлган қатновларида озиқ-овқат таъминотини сақлаб қолган: сендвич ва сув берилади. Шу билан бирга, классик авиақатновларда, 2 соатдан ортиқ парвозларда тўлиқ иссиқ овқат билан таъминланади.\nБугунги кунда Uzbekistan Airways Express Ўзбекистон ҳудудларидан Россия ва Қозоғистон шаҳарлари: Москва, Уфа, Перм, Қозон, Самара, Екатеринбург, Минералние Води, Омск, Сочи, Красноярск, Иркутск ва Олмаота шаҳарларига тўртта ҳаво кемасида парвозларни амалга оширади.\nБундан олдин Uzbekistan Airways Урганч – Фарғона – Урганч йўналишида авиақатновни йўлга қўйганди.


Ўзбек-қозоқ чегарасида юздан ошиқ юк машинаси тўпланиб қолди\n13 декабр 2019, Тошкент вақти: 18:53\nЎзбек-қозоқ чегарасидаги назорат-ўтказиш масканларидан бири.\nЎзбек-қозоқ чегарасидаги “Б.Қўнисбаев” (Яллама) ўтказиш масканида катта тиқин юзага келди. Қозоғистон томонида 155 тача автомобиль тўпланиб қолди, дея хабар қилади Today.kz сайти.\nТиқин вужудга келишига Ўзбекистонга кетаётган транспорт воситалари сонининг ошиши сабаб бўлгани айтилмоқда. Шунингдек, қозоқ расмийлари чегара масканида турган 40 автомобилда юк ташиш учун рухсатнома йўқлигини билдирганлар.\nМаълумотларга кўра, жорий йилнинг тўққиз ойи мобайнида Қозоғистондан Ўзбекистонга олиб ўтилаётган юк ҳажми ўтган йилнинг шу даврига нисбатан 9 фоизга ўсган.\nҚозоқ расмийлари чегара постида юзага келган вазиятни транспорт қўмитаси ўрганиб, ҳал қилишга уринаётганларини билдирганлар.


2020 йилнинг 8 февраль куни BMB Trade Group компанияси таьсисчиси ва BMB Export Global компанияси директори М.Дадажонов ҳамда BMB Trade Group компанияси Кузатув Кенгаши раисининг ташқи алоқалар ва экспортни ривожлантириш масалалари бўйича масалҳатчиси Ж.Хакимов кореялик тадбиркор Чой Сеунгнамни қабул қилишди.\nУчрашув аввалида жаноб Чой Сеунгнамга компания фаолияти ҳақида тақдимот ўтказилди унда аграр секторда амалга оширалаётган лойиҳалар, етиштирилаётган пахта, буғдой, мева ва сабзавот, дуккакли ва полиз экинлари махсулотларини экспорти хақидаги маълумотлар бериб ўтилди.\nБу йўналишда ташкил этилган қўшма корҳоналар фаолияти ва уларнинг мақсад ва вазифалари бўйича батафсил тўхталиб, хорижий инвесторлар билан биргаликда иштирокидаги йирик қўшма лойиҳалари хақида сўз юритилди. Мисол тариқасида ҳозирда BMB Trade Group компанияси томонидан италиялик инвесторлар билан шафран ўсимлигини етиштириш бўйича қўшма корхона тузилиши ва Италияга экспорт қилиниши бўйича ишлар олиб бораётганини айтиб ўтдилар.\nБундан ташқари хорижий компанияларга консалтинг хизматларини кўрсатиш борасидаги имкониятлари ҳақида қисқача тақдимотидан сўнг, томонлар долзарб ва энг жадал ривожланаётган қишлоқ хўжалиги маҳсулотларини экспорт қилиш масалаласини муҳокама қилдилар.\nКореялик меҳмон бу хақида ўзининг ижобий фикрини билдирар экан, шафран ўсимлигидан чиқадиган махсулотлар дунё истеъмолчилари томонидан жуда талабгорлигини таъкидлаб ўтди.\nЧ.Сеунгнам самимий қабул учун ўз миннатдорчилигини билдириб, BMB Trade Group компанияси билан ҳамкорликни ўрнатиш ва ривожлантиришга катта қизиқиш борлигини маълум қилиб,ҳозирги вақтда Кореяга люцерна асосан АҚШдан импорт этилиши ва унга талаб доимо ўсиб бораётганини маълум қилди.\nШунингдек кореялик тадбиркор ушбу ўсимликни Ўзбекистонда етиштириш ва уни қайта ишлаш натижасида брикет ҳолатида Ж.Кореяга экспорт қилиш юзасидан таклифини берди. Бу лойиҳани амалга ошириш учун 3000-5000 га ер майдонида шафран ўсимлигини етиштириш мақсадга мувофиқлигини ва бу лойиҳага кореялик инвесторларни жалб қилган холда амалга ошириш ижобий натижалар беришини таъкидлаб ўтди. Кореялик тадбиркор ҳозирда Тошкент вилоятида 100 га ер майдонида декоратив дарахтларни ва ўсимликлар етиштиришга қаратилган лойиҳани амалга ошираётганини айтиб утди.\nБундан ташқари Ч. Сеунгнам хамкорлик асосида стевия ўсимлигини етиштириш таклифни берди. Унинг фикрича бу ўсимликдан чикадиган махсулот хам жуда кўплаб давлатлар учун зарур импортбоп махсулот сифатида қаралишини айтиб ўтди.\nУшбу лойихани амалга ошириш учун кореялик тадбиркор BMB Trade Group компанияси билан хамкорликда лойиҳаларни биргаликда амалга ошириш учун мавжуд бўлган шарт-шароитлар ва имкониятларга қизиқиш билдирди.\nЖ.Хакимов ва М.Дадажановлар BMB Trade Group компанияси тўғридан-тўғри инвестициялар билан ишлашга тайер эканликларини айтиб ўтишди. Шунда сўнг кореялик меҳмон люцерна ва стевия ўсимлигини хар бирини 1-гектарлик ер майдонларида етиштиришга кетадиган сарф-харажатини ва даромадини ҳисоблаб кўришни таклиф қилди.\nШу билан биргаликда Жанубий Кореялик тадбиркор билан қишлоқ хўжалигининг айрим турдаги маҳсулотлари, қуруқ мева ва сабзавотлар, сублимация ҳамда шок усулида музлатилган меваларни Жанубий Кореяга экспортини амалга ошириш масалалари ҳақида ҳам мухокама бўлиб ўтди.\nМеҳмонга февраль ойининг 3-декадасида Бўка шаҳридаги қурутилган сабзовотларни тайерлаш корхонаси ва Гулистон шаҳридаги сублимация усулида махсулотларни ишлаб чиқариш корхоналари билан танишиб чиқиш учун юқоридаги худудларга ташриф буюруши таклиф этилди. Ж.Кореялик тадбиркор ўз мамнунлигини билдирди ва бундан кейин Ж.Кореядан ўз ҳамкорларини ҳам таклиф этишини ва бунинг учун Ж.Кореядаги истеъмолга талаб юқори маҳсулотлар руйхатини ва намуналарини тайерлашини айтиб ўтди.\nБўлиб ўтган учрашув доирасида томонлар ўзаро ҳамкорлик алоқаларини ривожлантириш истиқболлари, жумладан, икки компаниянинг турли сохалар буйича биргаликда икки томонлама манфаатли лойиҳаларни амалга ошириш бўйича фикр алмашдилар.


Самарқандлик тадбиркорларнинг 30 фоизини хотин-қизлар ташкил этади - zarnews.uz\nСамарқанд шаҳрида тадбиркорликни ривожлантиришга ўз ҳиссасини қўшаётган ишбилармон аёллар ўртасида «Анор-2019» кўрик-танловининг вилоят босқичи ўтказилди.\nУнда шаҳар ва туманларда фаолият юритаётган тадбиркор аёллар ишлаб чиқариш, фермерлик, аҳолига хизмат кўрсатиш йўналишлари бўйича сараланди.\n- Вилоятимизда фаолият юритаётган тадбиркорларнинг 30 фоизи, яъни 8 мингдан ортиғи хотин-қизлардан иборат, - дейди «Тадбиркор аёл» Ўзбекистон ишбилармон аёллар ассоциацияси вилоят бўлими раҳбари Феруза Хонкелдиева. – Ташкилотимиз томонидан тадбиркор аёлларнинг кредит олишига, янги-янги лойиҳаларни амалга оширишига, ўз бизнесини ривожлантиришига Марказий банк Самарқанд вилояти бош бошқармаси билан ҳамкорликда ҳар томонлама амалий кўмак берилмоқда.\nТанловнинг фермерлик йўналишида Нарпай туманидаги «Меҳнат-роҳат» фермер хўжалиги раҳбари Зайнаб Ҳайдарова, ишлаб чиқариш йўналишида ургутлик ҳунарманд Наргиза Азимова ва хизмат кўрсатиш йўналишида Пайариқдаги «Манзурабону» нодавлат мактабгача таълим ташкилоти мудираси Барно Тугановалар ғолибликни қўлга киритди.\n- 35 йилдан буён қишлоқ хўжалиги соҳасида фаолият юритаман, - дейди фермер Зайнаб Ҳайдарова. – 2001 йилда 100 гектар майдонда фермер хўжалиги ташкил этиб, пахта, ғалла ва сабзавот маҳсулотлари етиштиряпмиз. Шу билан бирга чорвачиликни ҳам йўлга қўйдик. Пахтанинг ҳам гектаридан 40-42 центнер, ғалладан 70 центнер ҳосил оляпмиз. Сувни, минерал ўғитни тежаш ва ҳосилдорликни кўпайтириш учун далаларни томчилатиб суғоришни жорий қилмоқчимиз.\nТадбирда вилоят ҳокими ўринбосари, хотин-қизлар қўмитаси раиси Г.Алимова иштирок этди.\nТеглар: тадбиркор аёллар Анор-2019


Фуқаролик судида ишлар янги тартиб-таомил бўйича кўрилади | NORMA.UZ\nПрезидент томонидан «Суд қарорларини қайта кўриш институти такомиллаштирилиши муносабати билан Ўзбекистон Республикасининг Фуқаролик процессуал кодексига ўзгартиш ва қўшимчалар киритиш тўғрисида»ги Қонун имзоланди (12.01.2021 йилдаги ЎРҚ-661-сон).\nИшни I инстанция судида кўрган судья, агар суднинг ҳал қилув қарори апелляция ёки кассация инстанцияси суди томонидан бекор қилинган бўлса, янги очилган ҳолатлар бўйича ишларни кўришда, шунингдек сиртдан иш юритиш тартибида қабул қилинган ҳал қилув қарорини қайта кўришда иштирок этиши мумкин.\nПрокурор фақат қонунда назарда тутилган ҳолларда, шунингдек прокурорнинг аризасига кўра қўзғатилган ишлар бўйича фуқаролик ишининг муҳокамасида иштирок этишга ҳақли (илгари прокурор фақат қонунда назарда тутилган ҳолларда, мазкур иш юзасидан унинг судда иштирок этиши зарурлиги суд томонидан эътироф этилганда, шунингдек прокурорнинг аризасига кўра қўзғатилган ишлар бўйича муҳокамада иштирок этиши шарт бўлган).\nШунингдек Президент ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакил суднинг ҳал қилув қарори устидан апелляция тартибида шикоят қилиши мумкин, тадбиркорлик фаолияти билан боғлиқ бўлмаган низолар бундан мустасно.\n1) Қорақалпоғистон Республикаси судининг, вилоятлар ва Тошкент шаҳар судларининг фуқаролик ишлари бўйича судлов ҳайъати – тегишли фуқаролик ишлари бўйича туманлараро, туман (шаҳар) судларининг ҳал қилув қарорлари, ажримлари, қарорлари устидан берилган;\n2) Ҳарбий суд – ҳудудий ҳарбий судларнинг ҳал қилув қарорлари, ажримлари, қарорлари устидан берилган;\n3) Олий суднинг Фуқаролик ишлари бўйича судлов ҳайъати – Қорақалпоғистон Республикаси судининг, вилоятлар ва Тошкент шаҳар судларининг, Ҳарбий суднинг, шунингдек Олий суднинг биринчи инстанция бўйича қабул қилинган ҳал қилув қарорлари, ажримлари, қарорлари устидан берилган апелляция шикоятларини (протестларини) кўриб чиқади.\n(Илгари апелляция шикоятларини (протестларини) кўриб чиқиш тартиби қуйидагича бўлган:\n1) Қорақалпоғистон Республикаси судининг, вилоятлар ва Тошкент шаҳар судларининг фуқаролик ишлари бўйича судлов ҳайъати – фуқаролик ишлари бўйича Қорақалпоғистон Республикаси судининг, вилоятлар ва Тошкент шаҳар судларининг, тегишли фуқаролик ишлари бўйича туманлараро, туман (шаҳар) судларининг ҳал қилув қарорлари, ажримлари, қарорлари устидан;\n3) Олий суднинг Фуқаролик ишлари бўйича судлов ҳайъати – Ўзбекистон Республикаси Олий судининг ҳал қилув қарорлари, ажримлари, қарорлари устидан берилган апелляция шикоятларини (протестларини) кўриб чиққан).\nАпелляция шикояти (протести) ҳал қилув қарори қабул қилинган кундан эътиборан бир ой ичида (илгари – 20 кун ичида) берилиши мумкин.\nАлоҳида ҳолларда кассация шикоятини (протестини) кўриб чиқиш муддатини ишни кўриб чиқаётган судлов ҳайъати томонидан кўпи билан яна бир ойга (илгари – кўпи билан 10 кунга) узайтирилиши мумкин.\nФПК 3991-«Суд ҳужжатини бекор қилиш ёки ўзгартириш асослари» моддаси билан тўлдирилди, асослар жумласига қуйидагилар киритилди:\nиш учун аҳамиятга эга бўлган ҳолатлар тўлиқ аниқланмаганлиги;\nсуд аниқланган деб ҳисоблаган, иш учун аҳамиятга эга бўлган ҳолатларнинг исботланмаганлиги;\nсуднинг ҳал қилув қарорида баён этилган хулосаларнинг иш ҳолатларига мувофиқ келмаслиги;\nмоддий ҳуқуқ нормаларининг ёки процессуал ҳуқуқ нормаларининг бузилганлиги ёки нотўғри қўлланилганлиги.\nСуднинг мазмунан тўғри бўлган ҳал қилув қарори, ажрими, қарори фақат расмий асосларга кўра бекор қилиниши мумкин эмас.\n3992, З993-моддаларда моддий ҳуқуқ нормаларини бузиш ёки нотўғри қўллаш ҳолатлари белгиланган.\nI инстанция судининг апелляция тартибида кўрилган ҳал қилув қарори, ажрими, қарори ҳамда апелляция инстанцияси судининг ажрими устидан кассация шикояти берилиши мумкин (илгари қонуний кучга кирган, апелляция тартибида кўриб чиқилмаган суднинг қарори устидан берилган).\nI инстанция судининг ҳал қилув қарори, ажрими, қарори ва апелляция инстанцияси судининг ажрими устидан берилган кассация шикояти (протести) Олий суднинг Фуқаролик ишлари бўйича судлов ҳайъати томонидан кўрилади.\nКассация шикояти (протести) апелляция инстанцияси судининг ажрими қабул қилинган кундан эътиборан бир йил ичида (илгари – қонуний кучга киргандан кундан эътиборан 6 ой ичида) берилиши мумкин.\nКассация шикояти (протести) уни суд муҳокамасида кўриб чиқиш учун тайинлаш тўғрисидаги ажрим чиқарилган кундан эътиборан бир ойдан кўп бўлмаган муддатда кўриб чиқилади. Алоҳида ҳолларда кўриб чиқиш муддати кўпи билан яна бир ойга (илгари – кўпи билан 20 кунга) узайтирилиши мумкин.\nШунингдек ишни кассация тартибида такроран кўриш тартиби жорий этилди. Бунда кўриб чиқиш 5 нафар судьядан иборат таркибда амалга оширилади.\nФПКнинг 403-моддасида кўрсатилган шахслар Олий суд раиси, Бош прокурор ёки уларнинг ўринбосарларига ишни кассация тартибида такроран кўриш ҳақида протест киритиш тўғрисидаги ариза билан мурожаат қилишга ҳақли. Ишни кассация тартибида такроран кўриш ҳақида протест киритиш тўғрисидаги ариза кассация шикояти (протести) бериш муддати ичида, мазкур муддат ўтган ҳолларда эса – ажрим қабул қилинган кундан бошлаб бир ой ичида берилиши мумкин.\nИшни кассация тартибида такроран кўриш умумий асосларга кўра амалга оширилади.\nШунингдек назорат тартибида иш кўрилиши бекор қилинган (46-боб).\nҲужжат Қонун ҳужжатлари маълумотлари миллий базасида эълон қилинган ва 13.01.2021 йилдан кучга кирди.\nТошкент шаҳри Янгиҳаёт туманининг юрисдикция ҳудуди белгиланди


Ўзбекистонда педофилга амнистия қўлланди\nЎзбекистонда эълон қилинган сўнгги амнистиядан ҳимоясиз қизалоқни бир неча бор зўрлаган ва айби судда тасдиқланган 45 яшар Рустем Ибрагимов ҳам баҳраманд бўлди.\nДебилми ё педофил?\nЎтган йилнинг 14 декабрида Олмалиқ шаҳар суди томонидан етти яшар қизалоқни кўп маротаба жинсий зўрлагани учун 17 йил қамоқ жазосига ҳукм этилган Рустем Ибрагимов яқинда президент эълон қилган амнистия асосида озодликка чиқарилди.\nИбрагимовга нисбатан, ўтган йилнинг декабрида Конституциянинг 19 йиллигига бағишланиб қабул қилинган амнистия қўлланилди.\nРустам Ибрагимов болаликдан олигофрения ва чуқур даражада ривожланган дебил эканини инобатга олиб, суд уни озод қилишга қарор қилган.\n"Бу мутлақо адолатсизлик"¸ дейди жабрланувчи томон адвокати Саодат Умарова.\n- Педофилни судя жиннига чиқарган бўлса ҳам, бу жинни - хавфли ва у махсус руҳий шифохонада ўтириши керак, озодликда юриши керак эмас, таъкидлайди Умарова.\nОлмалиқ шаҳар суди ҳукмида айтилишича, Ибрагимов ўтган йил ёзида қўшнисининг 7 яшар қизини алдов йўли билан ётоғига олиб кириб зўрлаган.\nСудда Рустем Ибрагимов ўз айбини қисман бўйнига олган.\nХавфли жиноятчи озодликда\nТошкент вилоят Суд-тиббиëт экспертизаси Бош бошқармасининг 2012 йил 13 феврал куни берган маълумотномасига кўра¸ Ибрагимов олигофрения ва чуқур ривожланган дебиллик туфайли болалигидан иккинчи гуруҳ ногиронидир.\nЖабрдийда қиз онасининг адвокати Саодат Умарова, Ибрагимов касаллигининг оғир даражада эканлигини шубҳа остига қўяди.\n- Ибрагимов илмий ишлаб чиқариш бирлашмасида механик-мастер бўлиб ишлаган, демак мутлақо ақлини таниган ва ўз қилмишига жавоб бера олади, дейди Умарова.\nСаодат Умаровага кўра, Ибрагимов ўтган йил ёзида қўшниси бўлган 7 яшар қизни онгли равишда етти марта зўрлагани ҳам уни дебил эмаслигидан далолатдир.\n- Агар одам дебил бўлса бир марта жиноят қилади, бошқа бу ишга қўл урмайди. Бу одам қизни уч ой давомида азоблаб келган, онгли равишда етти марта зўрлаган. Шу қизнинг оиласи энди Ўзбекистонда адолатга ишончини йўқотди, дейди Умарова.\nЗўрланган қизнинг онаси Лилия Дрожкина ва унинг яқинлари эса дебил ва педофил қўшниси озодликка чиқарилганидан даҳшатда.\n- Ҳозир нафақат бу қизнинг оиласи, балки бутун маҳалла ҳайрон, даҳшатга тушган. Қизнинг оиласи ҳатто уйини сотиб Қримга кўчиб кетишга ҳам рози, дейди Саодат Умарова.\nАмнистия жамият учун хатарлими?\nЎзбекистонлик ҳуқуқ фаолларига кўра, мамлакатда ҳар йили амнистиядан кейин жиноятчилик ортади. Чунки жиноятчилар озодликка чиқарилади.\n“Биринчи навбатда ҳақиқий жиноятчилар чиқарилади, мамлакатни нормал ҳолатга келтирмоқчи бўлганлар қамоқда қолаверади. Ҳолбуки¸ болага зўрлик қилган зўровон жазосини олиши керак”, дейди Ўзбекистон Мустақил ҳуқуқ ҳимоячилари ташаббус гуруҳи раҳбари Суръат Икромов.\nҲукумат расмийларига кўра¸ Ўзбекистонда асосан аёллар, вояга етмаганлар, 60 ёшдан ошган кексалар, ногиронлар ҳамда хориж фуқароларига нисбатан биринчи навбатда амнистия қўлланилади.\nЎзбекистон Олий Мажлиси Сенатининг Қонунчилик ва суд-ҳуқуқ масалалари қўмитаси раиси Светлана Ортиқованинг айтишича, ўтган йилнинг 5 декабрида Ўзбекистон Конституцияси қабул қилинганининг 19 йиллиги муносабати билан эълон этилган амнистия бўйича 45 минг 383 нафар маҳкум авф қилинган.\n- Булар асосан аëллар, жиноят содир этган вақтда 18 ëшга тўлмаган шахслар, 60 ëшдан ошган эркаклардир. Эҳтиëтсизлик орқасидан жиноят содир этган, шунингдек ижтимоий хавфи катта бўлмаган ëки унча оғир бўлмаган жиноят содир этганлиги учун биринчи марта ҳукм қилинган шахсларга нисбатан қарорнинг иккинчи банди тадбиқ этилган, дейди Ортиқова.\nОртиқова хонимга кўра, жазодан озод қилинганлар қайта жиноятга қўл уришлари олдини олиш учун реабилитация дастурлари бор ва махсус марказлар бу билан шуғулланади.\nЎзбекистонда эълон қилинган бу йилги амнистия ўнлаб ҳуқуқ ҳимоячилари, журналист ва мухолифат фаолларини четлаб ўтди.\n2008 йилда гиёҳванд моддаларни сотиш айблови билан судланган 62 яшар қорақалпоғистонлик журналист Солижон Абдурахманов, 2009 йили автоҳалокатда хотини ва жажжи қизалоғи ҳалок бўлган журналист Дилмурод Саййид, бир ўпкасидан жудо бўлган қашқадарёлик ҳуқуқ ҳимоячиси Ғайбулло Жалиловлар шулар жумласидан.


"Икки кун кечикканимда соғлиғимда жиддий муаммо бўларди, Ўзбекистонда фақат икки мураббий ўз фикрини оммавий равишда айта олади, Машарипов Россия топ-клубини кучайтира олади". Андрей Канчельскис билан интервью / CHAMPIONAT.asia\n19:11ПСЖ "Тоттенхэм"нинг ҳаддан зиёд талаблари туфайли Аллини ижарага олмайди 0 18:52Суперлига. "Металлург" ва "Локомотив" жанговар дурангга эришди 13 18:51Про лига. "Турон" Урганчда ғолиб бўлди, "Нефтчи" Самарқандда зафар қучди 33 18:50Суперлига. "Андижон" мавсумдаги илк ғалабасини "Бухоро" устидан қўлга киритди 27 18:47Карикатура: Мессининг навбатдаги дўсти ҳам "Барса"ни тарк этди 2 18:24"Ювентус" Льоренте билан шартнома имзолаши мумкин 3 18:13Мажид Мотлаҳ: "Ўйлашимча, "Ал Ваҳда" Доҳага келганида биз гуруҳда биринчи бўлган ва 1/8 финалда "Пахтакор"га дуч келмаган бўлардик" 26 18:00"Атлетико" Суаресдан сўнг Каванига "1+1" кўринишида шартнома таклиф қилди 2 17:40Матбуот анжумани. Питер Хюистра: "Пахтакор" плей-офф босқичига тайёр" 19 17:33"Спартак" "Наполи" футболчиси учун 5 млн евро таклиф қилди 0 17:10"Монако" "Бенфика" ярим ҳимоячисини ижарага олди 0 16:47Жерар Сарагоса: “Ҳар бир ўйин биз учун финал” 8 16:41"Реал" форварди "Рома"га ўтишга яқин 0 16:13Коутиньо "Барселона"да 14-рақам остида ҳаракат қилади 2 15:48Месси Суаресга: "Сен ҳайдалишга лойиқ эмасдинг" 17\n"Икки кун кечикканимда соғлиғимда жиддий муаммо бўларди, Ўзбекистонда фақат икки мураббий ўз фикрини оммавий равишда айта олади, Машарипов Россия топ-клубини кучайтира олади". Андрей Канчельскис билан интервью\n06 сен 11:22\nТеглар : НавбаҳорАндрей Канчельскискоронавирус\n"Навбаҳор" клуби бош мураббийи Андрей Канчельскис Россиянинг машҳур "Спорт экспресс" нашрига интервью берди.\n- Андрей, ўзингизни қандай ҳис қилаяпсиз?\n- Раҳмат, энди яхшироқ. Пайшанба кундан буён шифохонадаман, жиддий даволаниш курсини ўтаяпман. Дорилар, уколлар...\n- Қанча укол қилишди?\n- Кунига учта - қоринга, томирга ва ёнбошга. Коронавирус инфекцияси аниқланган заҳоти шифохонага ётмоқчи бўлдим. Аммо Тошкентда бу борада муаммо бор. Барча жойлар банд!\n- Касаллар шунчалик кўпми?\n- Ҳа! Мен бепул шифохоналарни гапирмаяпман - пуллик жойлар топиш ҳам муаммо. Текширувдан ўтиш учун бир соат навбатда туришимга тўғри келди.\n- Охири хусусий шифохона билан гаплашиб шу ерга жойлашдим. Бу ерда жуда ҳам малакали шифокорлар ишлашади. Мени тўлиқ текширувдан ўтказишди, кўплаб анализлар олишди. Текширув натижасига кўра ўпкамнинг 20 фоизи зарарлангани аниқланди. Шифокор шундай деди: "Вақтида келибсиз, агар яна 1-2 кун кечикканингизда жиддий муаммо бўларди".\n- Сизда қачон инфекция аниқланди?\n- 28 август куни. Биринчи кунлар меҳмонхонада яшадим. Ўзимни яхши ҳис қилдим, йўтал ҳам йўқ эди, иссиғим ҳам чиқмади. Кейин тезда 39 даражага кўтарилди. Шундан кейин шифохонага ётишим кераклигини тушундим.\n- Хид билмай қолдингизми?\n- Йўқ. Аммо жуда кучли ҳолсизлик пайдо бўлди, ҳеч нима қилишни хоҳламадим. Овқат ейиш ҳам, сув ичиш ҳам, гапиришни ҳам истамасдим. Фақат ётардим. Ухлардим ёки шунчаки тепага қараб ётардим. Иштахам йўқ эди. Бир неча кун ичида 5 килограммга оздим.\n- Аммо шифохонада дарҳол ўзимга келдим. Энди ўзимни яхши ҳис қилаяпман, иштаха ҳам қайтди. Иссиғим жойида. Қон босимим ҳам. Касаллик жиддийлашмаганидан хурсандман. Аҳволим яхшиланиб бормоқда.\n- Яна қанча шифохонада бўласиз?\n- Камида уч кун. Кейин анализлар топшираман. Агар барчаси жойида бўлса ва шифокорлар рухсат беришса дарҳол Наманганга йўл оламан.\n- Инфекция аниқланганда қўрдингизми?\n- Тўғрисини айтайми? Йўқ. Менимча бундай вазиятда энг асосийси ваҳимага тушмаслик. Аксинча яхшиликни ўйлаш керак ва шифокорлар айтганини қилиш керак. Ишонаманки вирусни тезда енгаман ва ўз севимли ишимга қайтаман.\n- Эшитишимга қараганда "Навбаҳор"нинг кўплаб аъзолари ушбу вирусни юқтириб олибди.\n- Ҳа, 7 футболчи, массажчи, видеооператор... Асосийси биз Наманганда яшаётганимизда бараси жойида эди. Базага ёпилгандик. Уйда ва сафарда ўйинлар ўтказаётгандик. Августда федерация кутилмаганда 4та тур бир шаҳарда ўтишини эълон қилди.\n- Қайси шаҳарда?\n- Тошкентда. Мен қарши эдим. Сабаби коронавируснинг навбатдаги тўлқини юзага келганди. Афсуски бошқа клуб мураббийлари мени қўллаб қувватлашмади. Бу ерда барча мураббийлар лига раҳбарияти билан баҳслашишдан қўрқади, оммавий равишда ўз фикрини айта олмаймади. Фақатгина "Пахтакор" мураббий Шота Арвеладзе ва мен бундан мустасно.\n- Якунда барча ўйинлар Тошкентда бўлдими?\n- Ҳа. Биринчи баҳсдан кейин бир футболчимизда вирус аниқланди. Кейин эса занжир реакцияси... Етти футболчимиз касалланганидан кейин ўйинни қолдиришни сўрадик, лига раҳбарияти рад қилишди. Худо инсоф берсин.\n- Вазиятдан қандай чиқиб кетдингиз? "Ростов"га ўхшаб ёш боллар билан ўйнадингизми?\n- Йўқ унгача етиб бормади. Камроқ ўйин амалиётига эга бўлган ёшлар майдонга тушишди. Улар ўзларини яхши томонлама кўрсата олишди. Масалан, чемпионат етакчиси "Пахтакор" билан 1:1 ҳисобида дуранг ўйнадик. "Сочи" - "Ростов" учрашуви эса шунчаки шармандалик. Мен "Краснодар"ни ҳурмат қиламан, чунки шундай вазиятда ўйинни кўчиришга рози бўлди. "Сочи" раҳбарияти эса юмшоқ қилиб айтганда хунук иш тутишди.\n- Ўзбекистон чемпионати баҳслари ҳамон мухлисларсиз ўтказилаяптими?\n- Ҳа. Бу қанча давом этишини билмайман.\n- "Навбаҳор"даги россиялик футболчилар соғ-саломатми?\n- Иван Соловьёвда коронавирус чиқди. Иккита ўйин ўтказиб юборди ва учинчи баҳсда 15 дақиқа ҳаракат қилди. Мана шу 15 дақиқада у жуда ҳам чарчаганди. Аммо Ваня жангчи, характери туфайли охиригача курашди. "Навбаҳор"нинг етакчиларидан бири, клуб у билан шартномани узайтиришни хоҳламоқда. Россиялик Павел Голишев, Руслан Болов ва Игорь Голбаннинг ҳаракатларидан қониқаяпман. Айтганча Голбан баҳорда Ўзбекистон фуқаролигини олди.\n- Март ойида пандемия бошлангач фақат Ўзбекистондамисиз?\n- Ҳа. Чегаралар ёпиқ.\n- Россия чемпионатини кузатаяпсизми?\n- Наманганда премьер-лига баҳсларини доимий кўриб бораётгандим. Тошкентда бундай имконият йўқ, шу боис охирги ойда жуда кам ўйинни кўрдим. Бундан ташқари касаллик ҳам пайдо бўлди. Россия - Сербия учрашувини интернет орқали томоша қилишни истагандим, аммо Тошкент вақти билан соат 23:45да бошланди. Менга укол қилишганди, ухлаб қолибман.\n- Остон Ўруновнинг "Спартак"даги фаолиятига қандай баҳо берасиз?\n- У "Навбаҳор"да менинг қўл остимда ўйнаган. Қобилиятли йигитча. Бўйи узун, бақувват, техникаси кучли, тезлиги ва кучли зарбаси жойида. Ўйинни ўзига олишдан қўрқмайди, рақибни алдашни яхши кўради. Агар тактик томонлама ишланса Ўрунов "Спартак"ка ҳали кўп ёрдам беради.\n- Қайси позицияда?\n- Бизда Ўрунов инсайд бўлганди. Тўпни эгаллаб рақиб дарвозасига қараб бориб 2-3 футболчини алдаб зарба бериши мумкин. Ёки шеригига ажойиб пас бериши мумкин. Ўзбекистон ёшлар терма жамоасида Ўрунов ярим ҳимоя марказида ўйнарди. У ерда Остонга истаганини қилишга рухсат беришган. Шу боис баъзида ўз жарима майдони ёнида рақибни алдаб тўпни олдириб қўярди. Катталар футболида талаблар бошқача эканини тушунтирдим. Рой Кин, Пол Инс, Стефан Шварц, Женнаро Гаттузо каби футболчиларни намуна қилиб кўрсатардим. Бу футболчиларни нима бирлаштириб туради?\n- Майдон марказида улар фантастик равишда ишончли ўйнашарди. Оддий вазиятда тўпни олдириб қўйишмасди. Ўрунов бунга кўника олмади ва ҳужумга яқинроққа жойлаштирдим. Инсайд ўрнида унинг ўйини очилиб кетди, ҳар бир ўйинда камида иккита вазиятга эга бўларди.\n- У ўзига бино қўйганми?\n- Нималар деяпсиз? Акинча камтар, оғир босиқ йигит. Инсоний ҳислатлари бўйича ҳеч қандай саволлар йўқ. Тартибга қатъий риоя қилади. Ўзбекистонда криминал футболчилар йўқ.\n- Ўрунов "Спартак" билан шартнома тузгач биринчи қилган иши инстаграмга МУМдан қилинган харидларни расмини жойлаштириш бўлди.\n- Нима учун бу расм учун йигитгача ёпишиб олишди? Бошқа футболчилар магазинга боришмайдими? Бренд нарсалар сотиб олишмайдими? Ҳа, балки Остон пакетлар сони билан ошириб юборгандир. Кўзлари ёнган, барча нарсани сотиб олишни истагандир. Ёшликда бундай нарсалар бўлиб туради.\n- Тушунишим бўйича "Локомотив"га ўтган Жалолиддиновдан кўра Ўруновга кўпроқ ишонасиз. Шундайми?\n- Албатта. Жалолиддинов ҳам техник томонлама кучли, тўп билан юришни хуш кўради, яхши дириблингга эга. Аммо Россия премьер-лигаси учун менимча ҳали ҳом. "Локомотив"да рақобатни ютиш осон бўлмайди. Остон жисмонан бақувват, 20 сантиметрга баландроқ. Умуман олганда тайёр футболчи. 18 ёшли Жасур ҳақида бундай дея олмайман.\n- Юрий Белоус Жасур Жоау Мариудан кучлироқ деб айтди.\n- Жиддий баёнот. Бу менда табассумдан бошқа ҳеч нима пайдо қилмади.\n- Бугунги кунда Ўзбекистонда ўйнаётган қайси футболчи Россиянинг топ-клубини кучайтира олади?\n- Менга Жалолиддин Машарипов ёқади. Ажойиб инсайд, "Пахтакор"нинг етакчиларидан бири. Яқинда уни Қатарга чақиришганди, аммо клуб қўйиб юбормади. Ўзбекистон чемпионатининг кучли бешлигидаги бошқа клубларда ҳам қизиқарли футболчилар бор. Улар ҳам Шомуродов ва Ўрунов даражасида ўйнай олишларига шубҳа қилмайман.\nsport-express.ru сайтидан Нарзулла таржимаси\nНаманган вилояти ҳокими Хайрулла Бозоров Фарғона вилояти ҳокими бўлишга яқин 63\nИбрагимович: “У менга “чақирув” ташлашга журъат этди" 13\nЗлатанда ҳам коронавирус аниқланди 6\nАрвеладзе: "Иккинчи тест жавобини кутмоқдаман" 28\nШота Арвеладзеда коронавирус аниқланди 43\n"Навбаҳор" ПФКда йиғилиш ўтказилди 88\n"Навбаҳор" ФК: Илҳом Мўминжонов билан музокара олиб борилмаган 96\n06 сен 11:48:07\nШунга охшаган куркмасдан гапирадиган мурабийлардан яна 4 та болганда эди очилмаган сирлар очилип пфл ни ойоги осмондан боб кетарди\n06 сен 12:08:16\n- Тошкентда. Мен қарши эдим. Сабаби коронавируснинг навбатдаги тўлқини юзага келганди. Афсуски бошқа клуб мураббийлари мени қўллаб қувватлашмади. Бу ерда барча мураббийлар лига раҳбарияти билан баҳслашишдан қўрқади, оммавий равишда ўз фикрини айта олмаймади. Фақатгина "Пахтакор" мураббий Шота Арвеладзе ва мен бундан мустасно\nQolganla nima xam desin! Och qornim tinch qulogʻim\n06 сен 12:12:50\nКолган мураббийла хаммаси куркок\n06 сен 11:38:44\nМана сенга сурпириз мана шафофлик мужик дангал гапириш шунака булади хакикий жонкуяр.Инсон\n06 сен 12:00:10\nЯхшиям Суперлигада шунака Мужик мураббийлар бор\nкизлар босиб кетди мураббийлик курсисини\n06 сен 13:05:16\nУят Уфа ва Пфл рахмат шу инсонга барчасини очиб ташлади худодан куркмайди булар балки бир пайтлар Уфа рахбари дунёни энг зур хаками булиб Узбекистон обруйини кутаргандир аммо хозир Узбек футболини бутунлай йук булиб кетишига бош сабабчи буляпди бизга нима керак эди дунени энг зур хаками ундан кура футболимиз ривожлансин одамлар халол уйинлар куришга ургансин качонгача Узбек футболини куришга ор килади бизнинг халкимиз.\n06 сен 12:39:25\nGap yo‘q lekin intervyu zo‘r chiqibdi Diyor san faqat gapirasan amalda no‘lsan xayip sanga\n06 сен 11:37:23\nСаволлар турфа хил. Журналистнинг хам савияси билиниб турибди. Бизнинг хам журналистлар урганинглар интервью олишни\n06 сен 11:31:06\nХудо шифо берсин! Абрамов ҳам ўз фикрини очиқ айтарди, лекин кетига тепишган бир йилга. Ўзбек мураббийларда менталитет шунақа, ўзбекчилик, истиҳола қилади... .\n06 сен 13:03:05\nКанчельскич боракалло мужик Шота билан сизлар пфл ни бир йулга соласизлар\n06 сен 11:56:02\nzur suxbat bupti qoyil.doimgidek qurqmay uz fikrini boricha aytibdi.qolgan paxta quyarla urganila.yoshligimda aveddayam futbol uynaganmiz demasdan\n06 сен 12:11:41\nДангалчи мураббий хакикий мужик\n06 сен 12:07:38\nKutilgan intervyu diyor bunga xam atvet qilarmikin\n06 сен 12:41:40\nMasharipovni oyinlari yoqadi debdi eng jiddiy raqib kamandasi bolsa ham qoyil bu odam bor gapni aytadi qoyadi pflda kimdan ham qorqsin axir ular raxbar bolsa ham Andreyni darajasiga yaqinlasha olmaydi\n06 сен 12:35:14\nШу одам Узбекистонда юрорсин. Анча уйинчиларимизи сотворамиз Россияга. Молодец Андрей\n"Навбаҳор" ПФКда йиғилиш ўтказилди


Суперлигада 3-тур якунланди. «Бухоро» илк голини урди, «Сурхон» иккинчи ўринга чиқди\nСпорт 21:51 / 07.04.2019 5991\nЎзбекистон Суперлигаси 3-тури доирасида яна икки ўйин ўтказилди.\n«Сўғдиёна» меҳмони бўлган «Сурхон» 3:0 ҳисобида ғалаба қозонди. Ўйинда Шавкат Саломов дубль қайд этди, яна бир гол Шерзод Ҳакимов номига ёзилди.\nБу ғалабадан кейин сурхонликлар очколари сонини 7тага етказган ҳолда турнир жадвалида иккинчи ўринга кўтарилди. «Сўғдиёна» 3 очко билан 10-ўринда қолди.\nЕтакчилар қаторида бораётган «Қизилқум» қўшни вилоятнинг «Бухоро» жамоаси меҳмони бўлди ва 1:1 ҳисобида дуранг ўйнади. Ўйиннинг 5-дақиқасидаёқ «Қизилқум»нинг никарагуалик футболчиси Медина Смит ҳисобни очди, мезбонлар сафида Достон Ибрагимов 27-дақиқада ҳисобни тенглаштирди.\nИбрагимовнинг голи «Бухоро»нинг мавсумдаги илк голи бўлди. Биринчи турда бухороликлар ОКМК билан сафарда 0:0 ҳисобида дуранг қайд этган, иккинчи турда «Металлург» майдонидан 0:2 ҳисобидаги мағлубият билан қайтганди.\n«Қизилқум» эса биринчи турда «Андижон» билан 1:1 ҳисобида дуранг қайд этган, 2-турда ОКМК устидан 3:1 ҳисобида ғалабага эришганди.\nЭндиликда Ҳамиджон Актамов шогирдлари турнир жадвалида 5 очко тўплаган ҳолда «Пахтакор» (9 очко), «Сурхон» (7 очко) ва «Локомотив» (6 очко) ортидан тўртинчи ўринда жойлашган. «Бухоро» 2 очко билан 11-ўринда бормоқда.\nСўғдиёна – Сурхон 3:0\nГоллар: Шавкат Саломов (10, 14), Шерзод Ҳакимов (32).\nСурхон: Асилбек Омонов, Абдуқаҳҳор Ҳожиакбаров, Раҳматулло Бердимуродов, Шерзод Каримов (Сарвар Солиев, 90+2), Шавкат Саломов (Равшанбек Хурсанов), Аброр Исмоилов, Владимир Бубаня, Ҳусниддин Ғофуров, Аъзам Алиев, Дарко Станоевич, Шерзод Ҳакимов (Аюбхон Нўъмонов).\nСўғдиёна: Милан Митрович, Искандар Шойқулов, Элёр Орифов, Кахи Махарадзе, Нуриддин Ҳасанов, Сирож Мелиев, Шохруз Норхонов (Иззатилла Абдуллаев), Достон Тошматов, Дурбек Камолов, Никола Милинкович (Давронбек Умиров), Шаҳбоз Жўрабеков.\nБухоро — Қизилқум 1:1\nГоллар: 27, Достон Ибрагимов – 5, Медина Смит\nБухоро: Раҳимжон Давронов, Азамат Исроилов, Миржалол Жумаев, Иван Нагаев, Саламат Қутибоев, Асад Собиржонов, Роббим Ҳасанов, Эргаш Исмоилов, Акрам Баҳриддинов (Фирдавс Асадов, 63) (Акобир Тўраев, 87), Артём Кулеша, Достон Ибрагимов (Жамолиддин Убайдуллаев).\nҚизилқум: Евгений Черемисин, Эркин Бойдуллаев, Алишер Саноев (Хуршид Олимов), Файзулло Қамбаров, Салим Мустафоев, Элдор Бойматов, Миржалол Қосимов, Муҳсин Убайдуллаев, Шерали Жўраев, Элгужа Григалашвили (Мурод Бобожонов, 89), Медина Смит.


АЁЛЛАР БЕФАРЗАНДЛИГИ - 21 Марта 2014 - BEPUL MP3 KO'CHIRISH, VIDEO KLIP, FOTO SURATLAR, YANGI\nГлавная » 2014 » Март » 21 » АЁЛЛАР БЕФАРЗАНДЛИГИ\nЮртимизда аёллар бепуштлиги муаммоси билан шуғулла-надиган махсус марказлар (Гинекология илмий тадкиқот масканлари) ва мутахассислар етарли даражада бўлганлиги боис бу борада мухтасар маълумотлар бериш билан чекланмоқдамиз.\nАёллар бепуштлигининг бирламчи ва иккиламчи турлари тафовут этилади. Бирламчи бепуштлик ҳали аёл кишининг шу пайтга қадар мутлоқ ҳомиладор бўлмаганлигидан дарак берса, иккиламчи пуштсизлик аёлнинг олдин бир неча марта ҳомиладор бўлиб, сўнгра бўйида бўлмай қолганлиги билан ифодаланади.\nЮқорида аёлларга ҳам хос бўлган бепуштликнинг иммунологик, биологик, моҳияти мавҳум, яъни нисбий турлари ҳақида қисқача тўхталиб ўтдик. Куйида аёллар бепуштлигининг умумий сабаблари хусусида мухтасар фикр юритамиз. Буларга бепушт-ликка олиб келадиган яллиғланиш хасталиклари, жинсий аъзолар тузилишидаги ўзгаришлар ва функқионал бузилишлар киради.\nТухум ҳужайра ривожланиши ва унинг тухумдондан ажралиш жараёни бузилиши аёллар бепуштлигининг энг кўп учрайдиган сабабларидан ҳисобланади. Тухумдоннинг соғлом бўлиб, меъёрий фаолият кўрсатиши ўта муҳим. Унинг тўла ишламаслиги туғма ёки умр давомида орттирилган бўлиши мумкин.\nУмуман фўнкқионал бепуштликка қуйидагилар сабаб бўлиши мумкин:\n1. Озиқ-овкатлар таркибида дармондорилар, минерал ва микроэлементларнинг танқис бўлиши нафақат жисмоний такомил ортда қолишига, балки жинсий ривож етарли эмаслигига, яъни инфантилизмга ҳам сабаб бўлади.\n2. Болаликда турли юқумли касалликларга, жумладан сил, сариқ касаллик, безгак, бод кабиларга чалиниш ҳам жинсий ноетуклик сабабларидандир. Бу эса бошқа аъзолар, жумладан секретор безлар ва суяк-мушак тизими аъзолари ривожига ҳам салбий таъсир этади.\n3. Балоғат ёши бўсағасидаги қизларнинг асаб-руҳий зўриқиши ёхуд ҳаддан зиёд оғир жисмоний меҳнат қилишлари уларнинг сиҳатига салмоқли салбий таъсир этади ва гоҳо бепуштликка мубтало этади.\n4. Бачадоннинг олдинга ёки орқага букилиб қолиши, унинг нотўғри жойлашиши ҳам такомилнинг меъёрий эмаслигидан далолатдир.\n5. Қалқонсимон безнинг етарли ишламаслиги ёхуд ҳаддан зиёд ишлаши ҳам тухумдон тўқималарининг атрофияга учраб, бепуштлик рўй беришига сабаб бўлади.\n6. Гипофиз бези касалликларида ҳам бепуштлик юзага келиши, жинсий аъзоларнинг умуман ёхуд қисман ноетукликка юз тутиши билан боғлиқ. Гипофиз етишмовчилиги фолликулалар етилишини секинлаштиради. Шунингдек, унинг гормонлари етишмовчилиги тухум ҳужайра ўсиши ва етилишини ҳамда тухумдонларнинг жинсий гормон ишлаб чиқишини тўхтатиб қўяди.\n7. Буйрак усти безлари қобиғи фаолиятининг бузилиши ҳам бепуштликка олиб келади. Чункй аёл тухумдонида сариқ тана узоқ вақт ишлаб чиқилиши ҳомиладорлик содир бўлишига йўл қўймайди. Зеро, сариқ тана етарлича фаолият кўрсатмаса, бачадон шиллиқ қаватида уруғланган тухумнинг қўним топиб, озиқланиши учун зарур бўлган гликоген моддаси ҳосил бўлиши ва тўпланиши рўй бермайди.\n8. Меъда ости безининг ўта зўриқиб ишлаши натижасида қонга тушган кўп миқдордаги инсулин ҳам фолликулалар етилишга салбий таъсир этиб, бепуштликка олиб келиши мумкин.\n9. Тухумдоннинг яллиғланиши, тўқималарнинг ўрин алма-шиши, унинг битишмалар қуршовида қолиши ёхуд йирингли яра-ларга гирифтор бўлиши ҳам меъёрий фаолиятни издан чиқариб, бепуштликка олиб келиши мумкин.\n10. Жинсий ноетуклик, яъни инфантилизм қиннинг ўта калта ва торлиги, бачадон кичиклиги, қов супачаси туклари яккам-дуккамлиги, иффат лаблари етилмай қолиши каби аломатларда ўз ифодасини топади. Ҳайзнинг кечикиши (18 ёшдан кейин), узоқ вақт мобайнида бир маромга тушмаслиги, қисқа муддат бўлиши кабилар ҳам инфантилизм белгиларидандир. Куйидагилар инфантилизмда бепуштликка сабаб бўлиши мумкин:\nа) бачадон найлари мушаклари ривожи сустлиги, найларнинг узун ва ингичкалиги боис тухум ҳужайранинг бачадонга томон ҳаракатланиши издан чиқиши мумкин;\nб) инфантилизмда тор ва қисқа қиннинг устки кисми етарлича чуқур бўлмаслиги бу ерда эркак уруғ суюқлигининг тутиб турилмаслигига олиб келади. Бундай аёллар, жинсий алоқадан сўнг эрининг уруғ суюқлиги тезда ташқарига чикиб кетишини таъкидлашади.\nБу турдаги аёллар бепуштлигининг олдини олиш йўсинлари кўплаб тадбирлар мажмуини ўз ичига олади. Булар қуйидагилардан иборат:\n1. Аёл вужудини оналикка тайёрлаш, унинг ўзи ҳомила сифатида волидаси танида қўним топган давридаёқ бошланади. Ҳо-миладор онанинг камқонлиги, юрак ва ўпка тизимлари хасталиги, хафақонга мойиллиги, юқумли касалликларга гирифтор бўлиши, озиқаси сифатсизлиги каби омиллар унинг вужудидаги кислород танқислигига сабаб бўлади. Озиқалар витаминлар (А,С,Д,Е), оқсилларга тўйинган бўлиши лозим. Гиёҳвандлик, пиёнисталик, ка-шандалик, турли дориларни асоссиз ишлатиш ва экотаҳдидлар ўта хатарли. Она-бола резус мувофиқлиги ҳам зарурий омиллардандир.\n2. Янги туғилган қизалоқларда онадан ўтган гормонлар ҳисобига бир неча кун қонсимон модда келиши меъёрий ҳол ва у ўз-ўзича бутунлай тўхтайди. Бу пайт гигиеник тадбирлар қўллаш мақсадга мувофиқ. Баъзан қизалоқларда кўкрак бези вақтинча бироз катталашиб, ҳаттоки сутсимон модда ажралиши ҳам мумкин. Бу асоратсиз ўтиб кетадиган меъёрий ҳолат бўлса-да, айрим оналар чақалоқ сийналарини сиқиб, сутини чиқазиб ташламоқчи бўлиб, қизалоқларини ҳаттоки майиб қилиб қўйишгача етишади. Чақалоқ сийналарини сиқиш асло ярамайди.\n3. Она қиз болани тўғри овқатлантириши, жисмоний чиниқ-тириши, юқумли касалликларга қарши ўз вақтида эмлатиши лозим. Қизалоқларнинг рахитга чалинмаслиги муҳим. Чунки рахит тос суягининг нотўғри ёхуд етарли ривожланмаслигига олиб келиб, бу ерда жойлашган репродуктив аъзолар такомилига салбий таъсир этади.\n4. Қиз болаларга, айниқса, балоғат ёшида алоҳида аҳамият берилиши лозим. Ҳайз жараёни ҳақида маълумотлар бериш, гигиеник қоидаларни ўрганиш ўта муҳим. Ҳайз жараёнига хос жиҳатлар ҳақида олдинги рисолаларда ҳам тўхталганмиз. Бу давр 8-16 ёшни ўз ичига олади. Бу кезда сийнани қаттиқ сиқадиган сийнабанд, оёқни сиқадиган пайпоқ ёхуд баланд пошнали пойабзал кийиш тақиқланади.\n5. Бачадон тўғри ичак ва пешоб қопи орасида жойлашган бўлиб, у қовуқнинг ўз вақтида бўшатилмаслиги натижасида эгилиб қолиши мумкин. Бу ёмон одат йиллаб давом этса, бачадон орқага, унинг бўйни эса олдинга оғиб қолиб, ҳомила бўлишига монелик қилади.\n6. Қиз болада «ойлик ҳайз тақвими» бўлиши, уни дастлаб онаси, кейинчалик ўзи юритиши лозим. Бу кундаликда ҳайз бошланиш кунлари қанча давом этиши, унга боғлиқ ҳис-туйғулар ифодаланиши лозим.\n7. Оила қурилгач эса ҳар куни эрталаб уйғонгач, тўгри ичакка термометр тиқиб ўлчаниб, график тузиб олиш мақсадга мувофиқ.\nЯллиғланиш касалликлари натижасида вужудга келадиган аёллар бепуштлиги кўп учрайди. Одатда, бу найларнинг қисман ёки тўлиқ бекилиб қолишига олиб келади. Ҳомилани сунъий олдириш, сил, жинсий йўллар шикастлари, зиноий касалликлар (сўзак, трихомоноз, уреаплазмоз, хламидиоз ва ҳ.к.лар)га чалиниш, гигиена қоидаларига риоя қилмаслик кабилар даставвал жинсий аъзоларнинг яллиғланишига, кейинчалик эса бепуштлик юзага келишига сабаб бўлади.\nҲайз кўраётган пайтда жинсий алоқа қилиш ўта хатарли. Чунки бу пайтда микроблар тушишига монелик йўқлиги боис бачадон, найлар ва тухумдонлар яллиғланиши вужудга келиш эҳтимоли кучаяди. Қолаверса, бу пайтда қон кетиши ҳам кучайиб\nкетиши мумкин. Абортдан сўнг тез орада жинсий алоқага киришиш ҳам хатарли. Абортдан сўнг навбатдаги ҳайз келиб ўтгачгина, туғрукдан кейин эса икки ой ўтиб (яъни чилла даври тўлиқ ўтгач) жинсий алоқани бошлаш мумкин. Жинсий аъзолар тузилишидаги бузилишлар туғма ёхуд орттирилган бўлиши мумкин. Туғма нуксонлардан тухумдоннинг битта бўлиши, бачадоннинг нотўғри ривожланганлиги каби ҳолатлар ҳам бепуштликка сабаб бўлиши мумкин.\nГоҳида бачадоннинг фибромиома каби хавфсиз ўсмалари найлар бошланғич бўлмаларини беркитиб қўйиши ҳам бўйида бўлмас-ликка олиб келади. Бу патологик ҳолатлар шифокор-мутахассислар томонидан бартараф этилса, ҳомиладорлик рўй бериши мумкин.\nГоҳида янги туққан аёл оғир жисмоний иш қилса, жинсий аъзолар пастга тушиб, яқинликдан сўнг шаҳватнинг орқага чиқиб кетиши рўй беради ва аёлнинг бўйида бўлмайди.\nКатегория: Foydali maslahatlar / Полезны советы | Ko'rganlar:: 2084 | Добавил: www.BePuL.NeT | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


«…Эри билан қайнонаси боласининг ногирон туғилганида Фаридани айблашди…» — Nargis.uz\nФарида эри билан 11 йил яшади. Бу орада бошидан не савдолар кечмади, дейсиз. Салим Фаридага уйланган кезларининг илк пайтлари хотинининг кўнглига қарашга ҳаракат қилар, уни асраб-авайларди. Аммо онасининг раъйига қарши уйлангани учун Маҳаббат опа тўйдан кейин биринчи куниёқ келинининг юриш-туришидан, уй-рўзғор юмушларини бажаришидан нуқсон топа бошлади. Салим болали бўлгунига қадар хотинини ҳимоя қилиб юрди, аммо фарзанди ногирон туғилгач, аста-секинлик билан онаси тарафга ўта бошлади.\nЭри билан қайнонаси боласининг ногирон туғилганида Фаридани айблашди. Иккинчи фарзанди туғилганидан сўнг эса, Фарида калтаклар остида қолди. Бир пайтлар хотинининг салгина боши оғриб қолса ҳам ташвишга тушиб елиб-югурган Салим, энди Фаридани кичик хатоси учун ҳам ҳеч иккиланмасдан аёвсиз калтакларди.\nҚайнонаси Фаридани текинхўрликда айбларди.\n— Нега ўғлим сени боқиши керак? Бор, пул топ, текинтомоқ, дангаса, — дея кўчага ҳайдаб юборганида иккинчи фарзанди ҳали бир ёшга ҳам тўлмаган эди. Фарида уйи ёнидаги кафега официант бўлиб ишга кирди. Ишлаб топган бор пулини қайнотаси олиб қўяр, ҳаттоки болаларининг нафақаси ҳам қўлига тегмасди. Эрининг оила аъзолари унга одам эмас, қулдек муомала қилишарди.\nЎша куни ҳориб-чарчаб уйга қайтгач, қайнонаси яна бақирмаслиги учун тезда овқатга уннади. Фарзандларининг уст-бошини алмаштириб, орада сигирни соғишга ҳам улгурди. Дастурхон ёзиб, шўрвани косаларга сузар экан, Маҳбуба опанинг юзи тундлашди.\n— Ўзи кафеда сара овқатларни еб тўйиб келади, биз эса бу ерда қуруқ, шилдираган шўрвани ичишимиз керак. Ҳой келин, қачон хамир овқат қилганинг эсингдами ўзи? Мен бу ерда болаларингга қараб ўтирсам, ўзим емай уларга едирсам, мен учун яхши кўрган овқатимни пишириб беришга вақт топиш қийинда, а?\n— Аммо, ойижон, мен доимо овқатни сиздан сўраб қиламанку?\nЖанжаллардан безор бўлган Салим қўлидаги қошиқни тарақлатиб хонтахта устига отиб, бақирди:\n— Ишдан сал вақтлироқ келиб, онамга ёққан овқатни қилсанг ўласанми? Ишга чиқдим деб, онам сенга чўри бўлиб қолдими?\nБирданига кўтарилган жанжалдан қўрққан болалар йиғлаб, Фариданинг пинжига киришди.\n— Аммо ойижон, дам олиш куни яхши кўрган овқатингизни қилиб бераман дедимку… Фарида юзига келиб тушган шапалоқдан кўрпача устига йиқилиб тушди. Салим, “ўчир овозингни, онамни ҳурмат қилишни истамасанг, йўқол бу уйдан” деб сўкинганича, хотинини судраб кўчага олиб чиқди. Ота-онасининг орқасидан чинқириб йиғлаб қолган болаларига талпинган Фарида, устма-уст тепки еди. Қайнонаси Фариданинг қўлига юра олмайдиган ногирон боласини тутқазди, холос. Шу куни кўчада қолган жувон онасиникига кетди. Аммо Дилором опа қизини гапиртиргани ҳам қўймади.\n— Чидайсан энди, турмушнинг мушти бўлади. Эр дегани уради, тепади. Мана отангдан калтак еб, мен ҳам ўлганим йўқ. Ундан кўра қайт уйингга, қўшнилар олдида бизни шарманда қилма.\nЭрталаб онаси Фаридани эрининг уйига қайтишини тайинлаб, кузатиб қўйди. Аммо тушкун кайфиятда, ночор бир аҳволда, ногирон боласини кўтариб паришон аҳволда кўчада кетаётган жувонни кўрган маҳалла фуқаролар йиғини раиси аёлдан бор гапни эшитгач, уни тўғри Қорақалпоғистон Республикаси Реабилитация ва мослаштириш марказига олиб келди.\nСайра Носирова раҳбарлик қилаётган Марказда кучли стресс ҳолатидаги Фаридаги биринчи навбатда тиббий, сўнгра психологик ёрдам кўрсатилди. Вақтинча Марказ бошпанасига жойлаштирилган аёлнинг ҳолати ўрганилди. Марказ психологи Роза Аманова аввало жувоннинг онаси, сўнг ички ишлар ходимлари билан биргаликда унинг эри, қайнонаси билан суҳбатлашди. Шахсга нисбатан ҳар қандай тазйиқ ва зўравонлик учун қонунчиликда тегишли жавобгарлик белгилангани обдон тушунтирилди.\nҲозирда Фарида эри билан ярашган, оиласи билан бирга яшамоқда. Марказ ходимлари унинг ҳолидан телефон орқали тез-тез хабардор бўлиб туришади. Жувон оиладаги муҳит анча яхшиланганини билдирган. Аммо биз ҳозир унинг руҳиятида қандай жараёнлар рўй бераётганини ва уйида нималар бўлаётганини тўлиғича билмаймиз. Эҳтимол, уни доимий равишда айблашаётган, турткилашаётган бўлса ҳам, Фарида қўлидаги ногирон боласи учун ҳам чидашдан бошқа йўл йўқ, деб ўйлаётгандир.\nАфсуски, Фарида кўплаб оилалардаги зўравонлик, тазйиқ ва камситишлардан азият чекаётган аёлларнинг бири, холос. Бу тоифа шахслардан кимдир мамлакатимизда бевосита хотин-қизларнинг ҳуқуқларини ҳимоя қилувчи, уларга ёрдам берувчи ташкилотлар борлигини билса, кимлардир бундан мутлақо бехабар. Энг ачинарлиси, аксарият ҳолларда жабрланган хотин-қизларга уларнинг ўз ота-оналари, яқин қариндошлари атрофдагилардан уялиб, ёрдам қўлини чўзишмайди, уларни зўравон ҳаёт исканжасидан қутқаришга интилишмайди. Аммо, бу нотўғри. Ҳар бир инсон эркин, бахтли ва фаровон яшашга ҳақли. Шундай экан, оилада зўравонликка дуч келган хотин-қизларга дарҳол ёрдам қўлини чўзиш, уларни қўллаб-қувватлаш энг аввало, жабрланганларнинг яқинлари, қолаверса, барчамизнинг, бутун жамиятимизнинг зиммасидаги масъулият эканини унутмаслигимиз шарт ва зарур.\nАввалгиси: «…Тохир не сообщил Анне, что у него есть семья. Только приехав в Наманган, Анна осознала свою ошибку …»\nНавбатдаги:«В том, что у ребенка инвалидность, муж и свекровь обвинили Фариду…»


Прописка тизими очиқ танқид қилинмоқда – Газета.uz\n10 апрель, жума Ob-havo Zira\tCOVID-19\nПарламент ва ҳукумат вакиллари Ўзбекистон президенти Шавкат Мирзиёевнинг Олий Мажлисга мурожаатномасидан сўнг мавжуд прописка тизимини очиқ танқид қила бошлади.\n25 январ 2020, 19:28 Сиёсат\nПрописка тизимининг бекор қилиниши иқтисодиётга ижобий таъсир кўрсатади. Ушбу фикрни Ўзбекистон бош вазири ўринбосари — молия вазири Жамшид Қўчқоров шанба куни бўлиб ўтган Халқаро пресс-клуб сессиясида билдирди.\nВазирнинг айтишича, Шавкат Мирзиёевнинг Олий Мажлисга мурожаатномасида таъкидланган прописка тизимини соддалаштириш масаласи бош иқтисодий назарияларга асосланади: иш одамлар ортидан эмас, одамлар иш ортидан юриши керак.\n«Конституциямизда айтиб қўйилганки, „Ҳар бир фуқаро эркин ҳаракатланиш ҳуқуқига эга“. Ҳозир бизда икки хил тоифа одамлар бор: Тошкент пропискасига ўтиш ҳуқуқига эга ҳамда оддий фуқаролар», — деди депутат.\nПрезидентнинг қатъий сиёсий иродаси оммага эълон қилингунча, амалдорлар бу ҳақда расман танқидий фикр билдирмаган. Аксинча, прописка талабларини қийинлаштиришни кўзда тутувчи ҳужжат лойиҳаси эълон қилинганди. «Газета.uz»да прописка ҳақида қатор танқидий мақолалар эълон қилинган.\nЎтган йили «Юксалиш» умуммиллий ҳаракати Тошкент ва Тошкент вилоятида доимий прописка қилиш тартибини турар жойи бўйича ҳисобга олиш тизими билан алмаштириш таклифи билан чиққанди.\n«Газета.uz» 2 899\n10.04 Ўзбекистон бўйлаб ёмғир ёғиб, момақалдироқ бўлиши кутилмоқда\n10.04 Яна 42 кишида коронавирус инфекцияси тасдиқланди\nЎзбекистон бўйлаб ёмғир ёғиб, момақалдироқ бўлиши кутилмоқда


Насабсизлар « Ўзбекистон Халқ Ҳаракати\n16 July 2016 - 8:00\nРуслар Туркистонни ишғол қилганидан сўнг унга қарши зулмкор ва олчоқ сиёсатини кўпроқ рус бўлмаган насабсиз маъмурлар, таги паст жосуслар ва ҳаромзода қотиллар ёрдамида амалга оширганлар.\nБолшевиклар бу сиёсатни айнан давом эттирди. Совет Ўзбекистонининг энг маҳрам нуқталарида рус бўлмаган, аммо ўзбек ҳам бўлмаган кимлиги номаълум кимсалар жойлаштирилган эди. Шаҳарга «прописка» қилиш, иш билан таъминлаш, квартира бериш, пенсия ва бошқа ижтимоий ёрдам ишлари уларнинг қўлида эди. Улар ўзига ўхшаганларни четдан чақириб шаҳарга жойлаштириш, ерли халқни эса иложи борича шаҳардан қувиб, ишдан бўшатишга, ҳаракат қилишарди. Катта шаҳарнинг бутун моддий резервлари, уларнинг назоратида эди.\nШаҳарга ижроқўм ўзбек бўлиши мумкин эди, аммо у доим насабсизларнинг ноғорасига ўйнарди. Насабсизлар инсонларимизга зулм қилар экан, буни доим руслар номидан қилишган ва масъулиятни ўзидан соқит қилганлар.\nШунинг учун ҳам улар рус хўжайиннинг буйруғини русдан яхшироқ ва «сифатлироқ» бажарган. 1918 йил Қўқон мухторияти ҳукуматини ағдариб, Қўқон шаҳри аҳолисининг учда бирини қириб юборган болшевик тўдаларининг ичида ўз қонхўрлиги билан ажралиб турган гуруҳ армани дошноқлар эди. Дошноқлар ўзлари яшаб, тузини еган бу шаҳарда ҳомиладор хотинларнинг қорнини ёриб, боласини олган ва уни ҳам қатл қилганлар.\nЎзбек зиёлисининг шуурида 1985 йил Ўзбекистонда Москва номидан иш кўрган Гдлян-Иванов терговчилар гуруҳи ўша Қўқон қатлиомини ташкил қилган насабсизларнинг меросхўрлари ўлароқ таҳайюл этарди. Бу гуруҳ аъзолари – миллати ким бўлишидан қатъий назар – ерли халққа қарши кин ва нафрати билан ажралиб турарди. 1984-1985 йиллар ичида ўнлаб эмас, юзлаб бегуноҳ кишилар Гдлян тўдасининг қурбони бўлишди. Улар порахўрларни йўқ қиламиз, деб оддий меҳнаткашни жазоладилар, порахўрлардан эса пора олдилар. Шу қадар кўп олдилар-ки, бу ўзбек миллионлари билан СССР Олий Совети депутати бўлишди, бу пуллар билан катта сиёсат саҳнасига чиқишди ва бугун ҳам улар еяётган нон ўша меҳнаткаш ўзбекдан ўғирланган нондир.\nБу қонхўрлар босқини бир тараф, уфқда Москва йўллаган «янги раҳбарлар контингенти» пайдо бўлди. Халқ хўжалиги ва давлат идораларига Россиядан «ёрдам қўшини» оқиб кела бошлади. Саратов ёки Тамбовда қассоблик қилиб юрган бир кимса ўзбекнинг бир шаҳрига ижроқўм, Воронежда ўғирлик қилиб, дордан қочган киссавур рус бир ўзбек туманининг прокурори қилиб тайинланиши ҳеч гап бўлмай қолди. Ҳуқуқ органларининг деярли ҳаммаси бу «янги раҳбарлар» билан тўлдирилди. Бу «раҳбарлар» тўғридан-тўғри Москва амри билан иш кўрарди, масалан, оддий рус прокурори Ўзбекистон Марказқўм котибига бўйсунмаслиги мумкин эди. «Янги раҳбарлар» келиши билан гдлян-иванов тўдасининг иши янада осонлашди. Улар халқни биргалашиб жазолай бошладилар, уни биргалашиб талон-тарож қилишди. Насабсизлар фақат давлат идоралари ва ҳуқуқ органларида эмас, матбуот ва ташвиқот марказларида ҳам асосий ўринларни эгаллаб олгандилар. Табиий-ки, уларнинг ҳаммаси «русча гаплашадиган аҳоли» синфига кирар ва Ўзбекистонда туғилиб-ўсганига қарамай, ўзбекча учта сўз ҳам ўрганишга ҳафсала қилмагандилар.\nРусча чиқадиган «Правда Востока», «Ташкентская правда», «Вечерный Ташкент» газеталари йиллар давомида ўзбекларнинг тарихини, тилини ва маданиятини камситиш, халқнинг ғурурини синдириш учун режали равишда ташвиқот олиб боришди. Бу ташвиқот «байналминалчилик» шиори остида юритилди. Бу ташвиқот Москва истаганидан ҳам эркинроқ ва шафқатсизроқ олиб борилди, чунки, насабсизлар зулмнинг маъсулиятини ташимасдилар.\n«Қайта қуриш ва ошкоралик» эълон қилинганидан кейин туғилган нисбий ҳурриятни ўша насабсизлар матбуоти бўғиб ташлашга уринди. Уларнинг нашр органлари Горбачев сиёсатининг бошидан охиригача душмани бўлиб келди ва улар Янаев хунтасини қувонч-ла қаршилашди, унинг директивларини зудлик билан, мамнуният билан ўз газеталарида чоп қилдилар.\nЭнг оғир меҳнатни ерли халқ қиларди, энг оз иш ҳақи ерли халққа тўланарди. Бу ҳақиқатни айтиш ҳатто қайта қуриш бошланиб, ошкоралик авжига чиққан пайтда ҳам, таҳликали эди. Айтган кишига дарров ирқчи ёки миллатчи ёрлиғи ёпиштирилар ва у секин-аста жамиятдан сиқиб чиқариларди. Ёки машина аварияси уюштирилиб, жисмонан йўқ қилинарди.\nКўзим – қўл, юзим – қўл, оёғим ҳам қўл,


Барча Оламлар Роббиси бўлган Аллох таъолога ҳамду санолар, пайғамбаримиз, Унинг оиласи барча саҳобаларига салавоту саломлар бўлсин.\nИбн Аббс розияллоҳу анҳудан ривоят:\nУшбу ҳадисда эътикоф ўтириш киши учун охиратда қанчалар катта бахт-саодатга сабаб бўлишини баён қилиши билан бирга ўзгаларнинг ҳожатини чиқариш ундан бир неча чандон яхшиликларга эриштириши таъкидланмоқда.\nРасулуллоҳ сав “Огоҳ бўлингиз танада бир парча гўшт бор, агар у ислоҳ бўлса, тананинг барчаси ислоҳ бўлади, агар у фасод бўлса, тананинг барчаси фасод бўлади, у қалбдир.” Қалбнинг фасод бўлишига кўпинча Аллоҳга юзланишдан чалғитадиган инсоннинг ҳаёт ташвишлари, муаммолари ва бошқа машғулотлари сабаб бўлади. Бу машғулликлар сирасига инсоннинг нафсига ёқадиган турли таомларни кўп истеъмол қилиш, ўйин-кулги, ортиқча кераксиз гаплар билан узун-узун суҳбатлар, кўп ухлаш ва бошқаларлар киради. Аллоҳ таоло ўз шариатига шундай ибодатларни киритдики, уларда инсоннинг барча қалбий ва жисмий ҳасталикларига шифо топиш мумкин бўлади. Эътикоф деб номланган ибодатимиз иншааллоҳ бизга ўзининг битмас туганмас фойдалари билан ёрдам кўрсатади. Эътикоф ҳам рўза каби қалбнинг қалқонидир.\nДунё шу даражада тезлашиб кетган-ки кўз очиб юмгунча бир кунимиз, ҳафтамиз, ой ва йилларимиз бизни ташлаб кетмоқда. Баъзан ўзи бугун нима ишларимга улгурдим деб ўйлаб қоламиз. Кексаларимиз айтганидек дунё ишларимиз ҳеч адо бўлмайди. Ҳаттоки уйидаги ишлар билангина банд бўлган уй бекаларимиз ҳам уйининг ишларини ҳеч тугата олмаётганидан шикоятда бўладилар. Юқоридаги гапларни келтиришимиздан мақсад шу-ки, биз шу қадар банд бўлиб қолганмизки Аллоҳ таоло билан ёлғиз қолиб, хотиржам охиратимиз хусусида тафаккур қилишга ҳам вақтимиз йўқ.\nБизнинг динимиз роҳибликни асло тарғиб этмайди, аксинча мусулмонлар доимо бир-бирлари билан алоқада, жам бўлиб яшашлари ва ибодатларини ҳам биргаликда қилишларига чақиради.\nЛекин баъзида инсон ўзининг қилган ишларини сарҳисоб қилиш учун ҳам узлатга чекиниши фойдадан ҳоли эмас, чунки бу анбиёлар суннатидир. Аллоҳ таоло ўз пайғамбарларига ҳам турли кўринишлардаги эътиқофларни насиб этган. Мусо ас Тур тоғида, Муҳаммад ас Ҳиро ғорида, Юнус ас эса балиқнинг қорнида ўз Роббиларига ёлғиз ҳолда ибодат қилдилар, тафаккурга чўмдилар.\nЭътикофда инсон ҳам рўзадор бўлади, Аллоҳ зикри билан банд бўлади ҳамда нафс талаб қилган нарсалардан узоқда бўлади. Эътикофда ўтириш билан инсон нималарни қўлга киритади? Қуйида бир қанчасини келтириб ўтамиз, булар эса фақатгина биз кўра олганимиз холос, буюк ҳикмат эгаси бўлган Роббимиз эътикофнинг ичига яна қандай сирларни жойлаштирган унинг ўзига маълум.\nЭътиофда ўтирган инсон рўзасини гўзал шаклда тутади.\nЭътикофни кечалари бедор ҳолда ўтказгани учун иншааллоҳ охирги ўн кунликка яширинган қадр кечасини топиш имконига эга бўлади.\nЭътикоф аслида савобли амал, унинг рамазон ойида бажарилиши эса шу савобларнинг янада кўп бўлишига сабаб бўлади.\nЎзини ва нафсини яхши ишларга кўниктиради.\nАллоҳ учун ибодатга ажраб чиқиб, пайғамбарлар суннатини адо этган бўлади.\nЎзини ўзи сарҳисоб қилиб олади, агар ҳар ойда бир марта эътикоф ўтирса, бир ойлик ишларини, йилда бир марта ўтирса йиллик амалларини ҳисоб китоб қилиб олишга эришади. Яъни шунча вақт мобайнида қандай яхши амаллар қилдим, қандай гуноҳларга йўл қўйдим. Яхши ишларимни холис Аллоҳ учун қилдимми ёки...\nГуноҳлар қилдим, уларнинг кетидан ювилиб кетиши учун савобли иш қилдимми ёки чин тавбамни қилдимми ёки аксинча инсонлигимга бориб унутиб юбордимми?!\nҚайси амалларни бажаришда оқсаяпти, шу жиҳатларни ўрганиб муолажа қилиб чиқади.\nҚуръон ва ҳадисларни тафаккур билан ўқиш имкониятини қўлга киритади.\nВа Иброҳим ва Исмоилга: «Уйимни тавоф қилувчилар, эътикоф ўтирувчилар ва рукуъ ва сажда қилувчилар учун поклаб қўйинглар деб амр қилдик\nДемак, эътикоф Иброҳим алайҳиссаломнинг даврларидан, қадим замонлардан буён бор\nБу эътикоф Қуръонда зикр қилинган ибодат эканига яна бир далил. Эътикоф ўтирган шахс ўз жуфти ҳалоли ила жинсий яқинлик қилмаслиги ва эътикоф ибодати масжидда адо этилиши лозим.\nАгар кечаси ёки унутиб бўлса ҳам жинсий алоқа қилиш эътикофни бузади. Шунингдек, фарждан бошқа ерга жинсий алоқа қилиш, ўпиш, ушлаш туфайли маний нозил қилса ҳам, эътикоф бузилади. Чунки, эътикоф ҳам худди намоздек нарса. Мазкур нарсаларнинг барчаси намозни бузади. Аммо нозил қилмаса, мазкур ишлар ўзи ҳаром бўлса ҳам, эътикоф бузилмайди. Аёл киши уйида эътикоф ўтиради.\n3. Масжид ичидаги бир ердан ажралмаслиги. Имом Муслим р.а Нофеъ разияллоҳу анҳудан қуйидаги сўзларни нақл қилди. Нофеъ деди: «Ибн Умар менга масжиддаги расулуллоҳ соллаллоҳу алайҳи ва саллам эътикоф килган ерни кўрсатди».\n1. Зарурий эхтиёж учунгина ташқарига чиқиш.\n3. Эхтиёжсис сўзлаш ва бошқалар билан гаплашиш.\n1. Олди-сотти қилиш.\n2. Ичида ва ташида гуноҳ бўлган сўзларни сўзлаш.\n3. Ибодат деб эътиқод қилган ҳолда мутлақо сўзлашдан тийилиш.\n1. Масжиддан оз бўлса-да, ташқарига заруратсиз чиқиш.\n2. Жинсий алоқа қилиш.\n3. Телбалик ёки мастлик сабабли ақлсиз холатга келиш.\n5. Покликни кетказгани учун ҳайз ва нифос қонларининг келиши.\nЭътикофга кириш ва эътикофдан чиқиш вақти\nЭътикоф, масжидга кириш ва у ерда туриш билан Аллоҳга қурбат ҳосил қилишни ният қилиш билан бошланади. Агар одам рамазоннинг охирги ўн кунлигида эътикофга киришга ният қилса, масжидга рамазоннинг йигирманчи куни Куёш ботишидан аввал киради ҳамда рамазон ойининг охирги куни қуёш ботганидан сўнг эътикофидан чиқади.\n1. Эътикоф қилишни нафл ўларок бошлаган, кейин эса эътикофини тўхтатган одам, эътикофининг қазосини қилиши лозим. Чунки расулуллоҳ соллаллоҳу алайҳи ва саллам шаввол ойида эътикофининг қазосини қилган эдилар.\n2. Хотин киши масжидда фитнадан саломат бўлиб, эридан изн олиш шарти билангина, эътикоф қилиши мумкин. Агар эридан рухсат олмай эътикофга кирса, эри уни масжиддан чиқариши мумкин. Эътикофнинг хотин-қизларга нисбатан хукми, эркакларнинг хукми кабидир. Бирок, хотин-қизлар хайз қони кўрсалар, эътикофлари бузилади. Агар қонлари тўхтаб, пок бўлсалар, эътикофини келган еридан охирига қадар давом эттирадилар. Эътикофдаги хотин-қизлар масжиднинг эркаклар намоз ўқимайдиган тарафида парда тўсиб олишлари суннатдир.\nОиша ра дан ривоят қилинади:\n«Набий соллаллоҳу алайҳи васаллам Рамазоннинг охирги ўн кунида эътикоф ўтирар эдилар ва:\n«Лайлатул Қадрни Рамазоннинг охирги ўнлигидан изланглар» дер эдилар».\n«Набий соллаллоҳу алайҳи васаллам ҳар Рамазонда ўн кун эътикоф ўтирар эдилар. Вафот этган йиллари йигирма кун эътикоф ўтирдилар».\nБухорий ва Абу Довуд ривоят қилган.\nШарҳ: Чунки У зот соллаллоҳу алайҳи васаллам умри шарифлари охирлаб қолганини сезиб, солиҳ амалларни кўпроқ қилишга ўтган эдилар.\nПайғамбаримиз соллаллоҳу алайҳи васаллам вафот этадиган йиллари шунга ўхшаш ишларни кўп қилганлари маълум ва машҳур.\n«Набий соллаллоҳу алайҳи васаллам қачон эътикоф ўтиришни ирода қилсалар, Бомдодни ўқиб эътикоф жойига кирар эдилар. У зот капа қуришга амр қилдилар. Бас, қурилди. Рамазоннинг охирги ўнлигида эътикофни ирода қилган эдилар. Бас, Зайнаб ҳам ўзига капа қуришга амр қилди. У қурилди. Пайғамбар соллаллоҳу алайҳи васалламнинг ундан бошқа завжалари ҳам ўзига капа қуришга амр қилдилар ва қурилди. Пайғамбар соллаллоҳу алайҳи васаллам Бомдодни ўқиб бўлгандан сўнг назар солдилар. Бирдан капаларни кўрдилар ва: «Яхшиликни ирода қиляптиларми?» дедилар.\nСўнг амр қилиб, ўз капаларини йиғиштирдилар ва Рамазонда эътикоф ўтиришни тарк этдилар. Кейин Шавволнинг биринчи ўн кунлигида эътикоф ўтирдилар».\nШарҳ: Пайғамбаримиз соллаллоҳу алайҳи васаллам эътикоф ўтирмоқчи бўлганларида масжидлари ичига кичик капа қурдирар эдилар.\nБир йили, бошқа ривоятларда айтилишича, Оиша онамиз ҳам У киши эътикоф ўтирганда, эътикоф ўтирмоқчи бўлибдилар. Пайғамбаримиз соллаллоҳу алайҳи васалламдан изн сўраган эканлар, изн берибдилар. Сўнг Ҳафса онамиз ҳам Оиша онамиз орқали изн сўраган эканлар, у кишига ҳам изн берибдилар. Ҳафса онамиз ҳам ўзларига капа қурдирибдилар. Зайнаб бинти Жаҳш онамиз ҳам ўзларига эътикоф ўтириш учун капа қурдириб олибдилар.\nЭътикоф ўтириш бошланадиган куни Бомдод намозини ўқиб бўлиб, Пайғамбаримиз соллаллоҳу алайҳи васаллам эътикоф ўтиришни бошлаш мақсадида капалари томон юзлансалар, унинг яқинида бир неча капалар турибди. Шунда:\n«Бу(аёл)лар яхшиликни ирода қиляптиларми?» дептилар-да ўз капаларини йиғиштириб қўйишни буюрибдилар. Эътикоф ўтирмаптилар. Чунки, масжид ичида капа кўпайиб кетса, намозхонларга халал бериши турган гап. Бунинг устига эътикоф ўтиришдан асосий мақсадлардан бири аҳли аёлдан бутунлай ажраб, Аллоҳга ибодат қилиш.\nМазкур ҳолатда эса, Пайғамбар соллаллоҳу алайҳи васаллам учун бу мақсад ҳосил бўлмайдиган кўринган.\nУчинчидан, масжидга турли одамлар кириб чиқади, агар оналаримиз капа қуриб ўтирсалар, унга кириб чиқиб турсалар ўнғайсиз ҳолга тушишлари мумкин.\n1. Эътикоф масжидда бўлиши.\n2. Эътикоф ўтирувчи ўзига капа қуриб олса яхши бўлиши.\n3. Эътикоф Бомдоддан кейин бошланиши.\n4. Баъзи фойда учун ёки ноқулайликнинг олдини олиш учун бошламоқчи бўлган ишни қолдириш мумкинлиги.\n5. Узр туфайли Рамазон охирида эътикоф ўтира олмаган одам Шавволнинг охирида ўтирса ҳам бўлиши.\n6. Аёл киши ўз эридан сўраб эътикоф ўтириш керак.\nИбн Умар розияллоҳу анҳумодан ривоят:\n«Набий соллаллоҳу алайҳи васаллам қачон эътикоф ўтирсалар, у кишига тавба устуни ортига тўшак солиб ёки сўри қўйиб берилар эди».\nИбн Можа ишончли санад ила ривоят қилган.\nСофия розияллоҳу анҳо айтдиларки:\n«Набий соллаллоҳу алайҳи васаллам масжидда эътикоф ўтирган эдилар. Мен кечаси у кишининг зиёратларига келдим, бироз гаплашдим, сўнг уйим томон турдим. У киши мени кузатгани мен билан турдилар. (У кишининг уйи Усома ибн Зайднинг масканида эди). Бас, ансорийлардан икки киши ўтиб қолди. Улар Пайғамбар соллаллоҳу алайҳи васалламни кўришлари билан тезлаб қолдилар. Шунда У зот соллаллоҳу алайҳи васаллам:\n«Субҳаналлоҳ! Эй, Аллоҳнинг Расули!» дейишди.\n«Албатта, шайтон инсоннинг қон юрар жойида юради. Мен у сизнинг қалбингизга бирор нарсани ёки ёмонликни отишидан қўрқдим», дедилар».\n2. Аёл киши кечаси бирор жойга борса жоизлиги.\n3. Эътикоф ўтирган кишини хотини зиёрат қилса жоиз.\n4. Эътикоф ўтирган шахс ўз зиёратчиси билан гаплашиб ўтирса мумкинлиги.\n5. Эътикоф ўтирган киши ўз зиёратчисини кузатиб чиқса бўлиши.\n6. Кишилар кўнглига ёмон гумон келтириши мумкин ишларда эҳтиёт бўлиши кераклиги. Пайғамбаримиз соллаллоҳу алайҳи васаллам ҳалиги икки киши қоронғида аёл киши билан турганликларини кўриб, ҳар хил хаёлга бормасин деб аёл ўз хотинлари эканлигини айтиб қўйдилар.\n7. Пайғамбаримиз соллаллоҳу алайҳи васалламнинг умматларига меҳрибонликлари. Уларга гуноҳ бўлиши мумкин нарсанинг олдини олишлари.\n8. Ажабланганда «Субҳаналлоҳ» дейиш жоизлиги.\n9. Шайтон инсонда қоннинг йўлида юриши, унинг иғвосидан жуда ҳам эҳтиёт бўлиш лозимлиги.\nЭЪТИКОФ УЧУН РЎЗА ШАРТМИ?\nУмар ибн Хаттоб розияллоҳу анҳудан ривоят қилинади: У киши:\n«Эй, Аллоҳнинг Расули, мен жоҳилият даврида Масжидул Ҳаромда бир кеча эътикоф ўтиришни назр қилган эдим» , деди. Бас, Расулуллоҳ соллаллоҳу алайҳи васаллам у кишига:\n«Назрингга вафо қил. Бир кеча эътикоф ўтир», дедилар».\n1. Жоҳилият давридаги назрга ҳам вафо қилиш керак.\n2. Рўзасиз эътикофга ўтирса бўлади. Чунки кечаси рўза йўқ.\n3. Масжидул Ҳаромда эътикофга ўтирса бўлади. Аммо жумҳур уламолари, жумладан, Имом Абу Ҳанифа ҳам рўзасиз эътикоф бўлмайди, дейдилар. Уларнинг далиллари келгуси ҳадиси шариф.\nОиша розияллоҳу анҳодан ривоят:\n«Эътикоф ўтирувчи учун бемор кўргани бормаслик, аёл кишига қўл тегизмаслик ёки қучоқламаслик, зарур бўлмаган ҳожат учун чиқмаслик суннатдир. Рўзасиз эътикоф йўқ. Жомеъ масжиддан бошқа жойда эътикоф йўқ».\nШарҳ: Эътикофнинг суннатига хилоф иш қилган одамнинг эътикофи бузилади.\nЭътикоф ўтирган одамга рўза шарт, деганларга ушбу ҳадис, шарт эмас, деганларга олдинги ҳадис далилдир.\nЭътикофга жомеъ масжид шарт, деганлар ушбу ҳадисни далил қилиб олганлар. Баъзилар уйдаги намозгоҳда, хусусан, аёллар эътикоф ўтирса жоиз, дейдилар.\nНажоҳ ал Ҳалабийнинг “Фиқҳул ибадат” китобида айтилишича нафл эътикоф учун рўза шарт эмас дейилади, ундан бошқалари учун шартдир\nўрта махсус ислом билим юрти катта ўқитувчиси\nДругие материалы в этой категории: « Рўзани бузувчи амаллар\tРамазон (шеър) »


4:0, 4:1 ўзаро ўйинлардаги энг йирик ғалабалар\n5 май, 2021, 13:57\nТеглар:Суперлига | Машъал | Локомотив\nПревью: “Машъал” – “Локомотив”\nСуперлига 7-турида «Машъал» жамоаси «Локомотив»га қарши майдонга тушади. Муборакликлар матбуот хизмати учрашувга оид маълумотларни тақдим этди.\nБугун Муборакда бўлиб ўтадиган "Машъал" – “Локомотив” баҳсини Рустам Лутфуллин бошқариб боради. Унга қанотларда Ҳусниддин Шодмонов ва Александр Буров ёрдам беришади. Захира ҳаками сифатида Тўрабек Суюнов ишлайди. Ҳакамлар ишини Тимур Абдуллаев назорат қилади. Комиссар Шоҳруҳ Саид.\nЖамоалар чемпионат баҳсларида 26 беллашувда тўқнаш келишган. Уларнинг 13 тасида "Локомотив", 10тасида "Машъал" ютуққа эришган. 3 ўйин дуранг билан якунланган. Муборакликлар рақиб дарвозасини 28 бор ишғол қилган бўлсалар, "Локо" эса 33 та гол урган.\n“Машъал” Олий лигада “Локомотив” устидан 4:1 ҳисобида ғалаба қозонган. Бу ўзаро ўйинлардаги воҳа клубининг энг йирик ғалабасидир. “Локомотив”нинг ўзаро ўйинлардаги энг йирик ғалабаси эса 4:0 бўлиб турибди.\n“Машъал” – “Локомотив” учрашуви 5 май чоршанба куни соат 17:00да бошланади. Ўйин "Дунё бўйлаб" телеканали олқали жонли эфирда намойиш этилади.


Доктор Нуриддин Итрнинг ҳаёти ва ижоди – oliymahad.uz\nНуриддин Итр роҳимаҳуллоҳ 1356-ҳ.й. 1937-м.й санада Ҳалаб шаҳрида туғилган. Шайх Аллома Муҳаммад Нажиб Сирожуддиннинг набираси бўлади. Хусравия мадрасасида шаръий бошланғич таълимни ўқиган. 1954 – йил “Санавия шаръия” биринчи даражали дипломини олган. Сўнг бевосита Мисрдаги “Ал-азҳар” университетига ўқишга кирган. 1958-йил бакалавриятни тамомлаган. 1964-йил тафсир ва ҳадис бўйича Докторлик даражасида ҳалқаро дипломга эга бўлди. Докторлик даражасини қўлга киритгандан сўнг яна Сурияга қайтади ва оз муддат санавийя марҳаласида дарс беради. Сўнг Мадинаи Мунавварада Ислом университетида ҳадис фанидан мударрис этиб тайинланади. У ерда 1965-йилдан 1965-йилгача фаолият олиб боради. Сўнг мударрис ва устоз вазифаси учун яна Сурияга қайтади. Дамашқ ва Ҳалаб жомиъаларининг “Одоб” факултетларида ҳадис ва тафсир фанларидан дарс беради. Ундан ташқари бир неча араб ва ислом юртларида дарслар берган. Нуриддин Итр роҳимҳуллоҳнинг ўзига хос алоида фазилатларидан бири, у зот доим илмий услубларга суянган ҳолда иш олиб боришидир. Ундан ташқари Нуриддин Итр роҳимаҳуллоҳни алоҳида жиҳатларидан бири, У зот усули ҳадис соҳасида ва китоб таҳқиқ қилиш соҳасида янги метод (манҳаж)ларни йўлга қўйганидир. Отаси Муҳаммад Итр Уни ёшлигиданоқ диний тарбия бериш билан шуғулланиб, Нуриддин Итрни шаръий илмлар ўрганиши учун “Хусравия” мадрасасига топширган.\nДоктор Нуриддин Итр Аллома, Муфассир, Муҳаддис, Ҳофиз, Фақиҳ, Ҳанафий мазҳабидаги буюк олимлардан ҳисобланади.\nНуриддин Итр роҳимаҳуллоҳ Ўзининг гўзал хулқ атвори билан тенгдошлари орасида ажраб турар эди. У ўта камтар ва мутавозиъ инсон бўлган. Нуриддин Итр томонидан битилган китоблар шаръий илмлар учун асосий манба ҳисобландиган даражада бўлсада, камтар ва шуҳратга қизиқмагани учун машҳурликда у қадар намоён бўлмаган. Ёзувчи ва Тадқиқотчи Муҳаммад Хайр Мўсо айтади: Устозимиз Доктор Нуриддин Итр жуда виқор ва ҳайбат билан шошилмай оҳиста юрар эдилар. Талабалар тўпланиб турган жойдан ўтсалар албатта биринчи бўлиб ул зот салом берар эдилар. Ҳеч ёдимдан чиқмайди: ўқишга келган илк саналаримидан бири эди. Уч киши турган эдик. Бир вақт Доктор Нуриддин узтоз олдимизга кепқолдилар ва қўл билан сўрашиб саломлашдилар. Шу аснода биз ҳақимизда, қаердан келганимиз, ўқишлар қандай бўлаётгани ҳақида сўрадилар. Бизнинг ўзга юрдан эканимизни ва янги келганимизни эшитиб, жиддий тарзда аҳволимизни сўраб, турар жойга қийнмаётгани, хотиржамлигимиз ҳақида қайғурдилар ва бизга чуқур меҳр кўрсатдилар. Сўнг биздан ўзларининг ҳақларига дуо сўрадилар. Шундан бери У зотга бўлган ҳурматимиз ва муҳаббатимиз ортди.\nНуриддин Итр роҳимаҳуллоҳ бир қатор устозлардан дарс олган. Жумладан: Шайх Мустафо Мужоҳид, Шайх Муҳамад Муҳаммад Самоҳий, Шайх Абдулваҳҳоб Баҳирий, Шайх Муҳаммад Муҳйиддин Абдул Ҳамид, Аллома шайх Абдуллоҳ Сирожиддин ал Ҳусайний.\nШайх Нуриддин Итр бир қатор китоблар муаллифи ҳисобланади. Шунингдек, докторлик ва магистрлик бўйича ўнлаб диссертатсияларга раҳбарлик қилган. У Зотнинг муаллафотлари ва таҳқиқ қилган китоблари элликдан зиёд ҳисобланади:\n“Ал-Имом ат Термизий вал мувозанату байна жомиъҳи ва байна ас-саҳиҳайн”\n“Манҳажун нақд фий улумил ҳадис”, “Диросот татбиқийя фил ҳадис ан набавий”, “Ал-ҳажжу вал умрату фил фиқҳил исломий”, “Муҳозарот фий тафсирил қуръон ал карим”, “Иъломул аном” , “Улумул қуръон”, “Ал-Қуръонул карим вад диросот ал-адабия” , “Усулул жарҳ ват таъдил ва илмур рижол”, “Илмул ҳадис” Ибн Салоҳ, “Иршаду туллобил ҳақоиқ ила маърифати сунани хойрил халоиқ” Нававий, “Шарху илал Термизий” Ибн Ражаб, Шарҳун нухба: “Нузҳатун назар фий тавзихи нухбатул фий мусталаҳи аҳлил асар” Ибн Ҳажар, “Ар- риҳлату фий талабил ҳадис” Хатиб Бағдодий каби китоблари шулар жумласидандир.\nАллома Нуриддин Итр роҳимаҳуллоҳ 2020-йил 23 – сентябр куни, ҳижрий 1442-йил 6-сафар ойида 83 ёшларида вафот қилдилар.\nШайх, доктор Мўътаз ал-Хатиб Шайх Нуриддин Итр раҳимаҳуллоҳ ҳақида қуйидаги хотираларини баён қилади:\nМухтарам шайхимиз аллома Нуриддин Итр раҳимаҳуллоҳ бирон бир савол сўралса, айтилган сўзнинг масъулияти нақадар кучли бўлиши ва илм эҳтироми ҳаққининг риояси ўлароқ юриб кетаётиб жавоб бермас эди. Агар юриб кетаётганида савол берилиб қолса, бирон жойда тўхтаб сўровчига юзланар, аввал савол ҳақида тааммул қилар, сўнгра эса шошилмай, оғир босиқлик билан, аниқ жавоб берар эди.\nМен у зотнинг даргоҳларида ҳадис ва бошқа илмларни ўқидим, у кишига ҳадис илмлари бўйича тўлиқ қарздорман.\nТИИ Махсус сиртқи бўлим курс талабаси Эгамбердиев Шукуржон Тожибой ўғли\n2316110cookie-checkДоктор Нуриддин Итрнинг ҳаёти ва ижодиno\nОлдингиНАБИЙ АЛАЙҲИССАЛОМНИНГ ДАВРЛАРИДА КУРЪОННИ ТЎЛИҚ ЁДЛАГАНЛАР КАМ БЎЛГАНМИ?КейингиФиқҳий қоидаларнинг фойда ва аҳамиятлари


Араб миллиардери Лондонга шахсий олтин автопарки билан ташриф буюрди\n12:18 / 30.03.2016\nСаудиялик миллиардер Лондонга дам олиш учун 1,4 миллион доллардан ортиқ қийматга эга бўлган шахсий автопарки билан ташриф буюрди. У бу ерга олтин билан қопланган "Мерседес", "Бентли", "Ламборжини" ва "Роллс-Ройс" автомобилларини олиб келди.\nМашиналарни Лондоннинг Кенсингтон туманида кўришди, сал аввал эса уларни беш юлдузли "Мандарин ориентал" меҳмонхонасида тўхтаганини кўришган.\nDaily Mail нашрининг хабар беришича, саудиялик миллиардер шаҳар суперкарлари очилиши маросимида қатнашиш учун келган.\n"Бу бадавлат арабларнинг Яқин Шарқдаги иссиқ ҳароратдан қочиб, Буюк Британия пойтахтида ўзларининг қимматбаҳо автомобилларида юрадиган даври", дейилади хабарда.\nОхирги йиллар давомида бу ҳолат мунтазам равишда кузатилмоқда. Кувайт, Саудия Арабистони ва амирликнинг бадавлат кишилари Лондонга келиб, тюнинг қилинган машиналари билан ўзларини кўрсатишга ҳаракат қилишади.


Сечин Россияда нефть қазиб олиш ҳажмини 1,5 баробарга оширишга рухсат берди\n14:38 / 07.09.2015\n“Роснефть” раҳбари Игорь Сечин Россияда нефть қазиб олишнинг йиллик ҳажми 526,7 млн тоннадан 700 млн тоннага қадар оширилишини маълум қилди. У Россияни улкан нефть потенциалига эга мамлакатлардан бири эканини таъкидлаб ўтди.\nСингапурда бўлиб ўтаётган FT Commodities конференцияси чоғида Сечин “Роснефть” нефть билан бирга газ қазиб олиш ҳажмини ҳам ошириш режасида эканини айтиб ўтди.\n2014 йил якунларига кўра, Россияда нефть қазиб олиш ҳажми йилига 526,7 млн тоннани ташкил этган эди. Россия Иқтисодиёт ва тараққиёт вазирлиги башоратига кўра, 2015 йилда бу кўрсаткич 530,5 млн тоннани ташкил этади.\nКонференцияда сўзга чиққан Сечин Россия нефть соҳасида Венесуэла ва Эрон билан бир қаторда турувчи жиддий истиқболларли эга мамлакат ҳисобланишини таъкидлаб ўтди. Унинг фикрича, муқобил энергия манбалари ривожланишидаги ўсишларга қарамасдан, уларнинг нефть маҳсулотлари ўрнини босишига ҳали анча вақт бор.